ОСНОВНО УЧИЛИЩЕ „БРАТЯ МИЛАДИНОВИ” - БУРГАС

УТВЪРЖДАВАМ

ДИРЕКТОР: .………………

БОЧКО БОЧЕВ

П Р А В И Л Н И К

ЗА ДЕЙНОСТТА НА УЧИЛИЩЕТО ЗА УЧЕБНАТА 2020/2021 ГОДИНА

Приет на ПС с протокол № 9/10.09.2020 г.

Утвърден със заповед № 27 /16.09.2020 г.

|  |  |  |
| --- | --- | --- |
|  | СЪДЪРЖАНИЕ |  |
| Глава първа  | **Общи разпоредби** | стр. 3  |
|  Раздел I | Общи положения | стр. 3  |
|  Раздел II | Определения, статут и вид на институцията | стр. 3 |
|  Раздел ІІІ | Принципи и цели на училищното образование в Основно училище „Братя Миладинови” Бургас | стр. 4 |
|  Раздел ІV | Право на обучение в ОУ„Братя Миладинови” Бургас | стр. 5 |
| Глава втора | **Език и държавни образователни стандарти в ОУ„Братя Миладинови” Бургас** | стр. 6 |
|  |  |  |
| Глава трета | **Училищно образование** | стр. 7 |
|  Раздел I | Вид, степен, етапи на образование в ОУ „Братя Миладинови” Бургас | стр. 7 |
|  Раздел II | Училищна подготовка – същност и съдържание | стр. 7 |
|  Раздел ІІІ | Учебен план | стр. 9 |
|  Раздел ІV | Организационни форми. Учебно и неучебно време. | стр. 10 |
|  Раздел V | Форми на обучение | стр. 12 |
|  Раздел VІ | Проследяване и оценяване на резултатите от обучението и развитието на учениците | стр. 14 |
|  Раздел VII | Завършване на клас, етап и степен на образование | стр. 16 |
|  Раздел VIII  | План-прием. Постъпване и преместване на ученици. | стр. 17 |
|  Раздел IХ | Познавателни книжки, учебници и учебни помагала | стр. 17 |
| Глава четвърта | **Деца и ученици**  | стр. 18 |
|  Раздел I | Основни права и задължения | стр. 18 |
|  Раздел II | Подкрепа за личностно развитие на учениците | стр. 20 |
|  Раздел ІІІ | Санкции и мерки спрямо учениците | стр. 29 |
| Глава пета | **Родители**  | стр. 33 |
| Глава шеста | **Учители, директори и други педагогически специалисти**  | стр. 35 |
|  Раздел I | Общи положения | стр. 35  |
|  Раздел ІІ | Права и задължения на педагогическите специалисти | стр. 36 |
|  Раздел ІІІ | Повишаване квалификацията на учителите, директорите и другите педагогически специалисти | стр. 39 |
|  Раздел ІV  | Кариерно развитие, поощряване и награждаване на педагогическите специалисти | стр. 40 |
| Глава седма | **Документи и управление** | стр. 42 |
|  |  |  |
| Глава осма | **Обществен съвет и училищно настоятелство** | стр. 45 |
|  Раздел І | Обществен съвет | стр. 45 |
|  Раздел ІІ | Училищно настоятелство | стр. 47 |
|  |  |  |
| Глава девета | **Финансиране и имущество** | стр. 48 |
|  | **Преходни и заключителни разпоредби** | стр. 49 |
|  |  |  |

**Глава първа**

**ОБЩИ РАЗПОРЕДБИ**

**Раздел І**

**Общи положения**

**Чл. 1.** (1) Настоящият правилник определя организацията и реда за провеждане на процеса на обучение и възпитание в Осново училище „Братя Миладинови” Бургас, конкретизира правата и задълженията на учителите и учениците съобразно Закона за предучилищното и училищното образование.

(2) Правилникът урежда отношенията в процеса на обучение и възпитание при пълно зачитане и уважение на човешката личност.

**Чл. 2.** (1) Правилникът за дейността на училището се отнася за участниците в образователния процес и институциите с отношение към образователния процес, както отношенията и връзките между тях, за постигане целите на образованието.

(2) За участниците в образователния процес се считат: учениците /както и техните родители/, учителите, директорът, заместник-директорите и други педагогически специалисти, работещи в Основно училище „Братя Миладинови” Бургас.

(3) Институциите, с които Основно училище „Братя Миладинови” Бургас си партнира, са: МОН, РУО - Бургас, Областна администрация - Бургас, Община Бургас, други училища, детски градини, Център за подкрепа на личностното развитие, специализирани обслужващи звена и др. заинтересовани страни.

(4) Правилникът за дейността на Основно училище „Братя Миладинови” Бургас е вътрешен документ, който се приема от Педагогическия съвет на училището и се утвърждава със заповед от директора.

**Раздел ІІ**

**Определения, статут и вид на институцията**

**Чл. 3**. (съгл. Чл. 25 от ЗПУО) Основно училище „Братя Миладинови” Бургас е институция в системата на предучилищното и училищното образование, в която се обучават, възпитават и социализират ученици и се осигуряват условия за завършване на клас и етап и/или за придобиване на степен на основно образование.

**Чл. 4**. (съгл. Чл. 28 от ЗПУО) Основно училище „Братя Миладинови” Бургас осъществяват своята дейност въз основа на принципа на автономията и в съответствие с нормативните актове, като:

1. определя свои политики за развитието си в съответствие със законите на страната;

2. урежда устройството и дейността си в правилник в съответствие със ЗПУО и подзаконовите актове по прилагането му;

3. избира организацията, методите и средствата на обучение за осигуряване на качествено образование;

4. определя свои символи и ритуали в съответствие с принципите на националната идентичност и култура, както и свое униформено облекло и други отличителни знаци;

5. участва в национални и международни програми и проекти, подпомагащи дейности в областта на образованието.

**Чл. 5**. (съгл. Чл. 29 от ЗПУО) Основно училище „Братя Миладинови” Бургас е юридическо лице.

**Чл. 6**. (съгл. Чл. 30 от ЗПУО) Наименованието на училището се изписва на български книжовен език.

**Чл. 7**. Адрес на Основно училище „Братя Миладинови” Бургас: област Бургас, община Бургас, град Бургас, ПК 8000, ул.”Вардар” №1; БУЛСТАТ – 000042519, телефон 056/ 53 59 63 - директор, 056/ 53 40 53 - канцелария, - счетоводител, ел. адрес: br\_ miladinovi@abv.bg, интернет страница на училището.

**Чл. 8**. (съгл. Чл. 34 от ЗПУО) Основно училище „Братя Миладинови” Бургас притежава собствен печат.

**Чл. 9**. Основно училище „Братя Миладинови” Бургас е общинско.

**Чл. 10**. Според вида на подготовката Основно училище „Братя Миладинови” Бургас е неспециализирано.

**Чл. 11**. Според етапа или степента на образование Основно училище „Братя Миладинови” Бургас е основно училище (I – VII клас включително).

**Чл. 12**. (съгл. Чл. 42 от ЗПУО) Основно училище „Братя Миладинови” Бургас е дневно и при условията и по реда на ЗПУО в него могат да се организират всички форми на обучение.

**Чл. 13**. (съгл. Чл. 47 от ЗПУО) Основно училище „Братя Миладинови” Бургас осигурява общообразователна и разширена подготовка.

**Раздел ІІІ**

**Принципи и цели на предучилищното и училищното образование в Основно училище „Братя Миладинови” Бургас**

**Чл. 14**. (съгл. Чл. 3 от ЗПУО) (1) Образованието в Основно училище „Братя Миладинови” Бургас включва обучение, възпитание и социализация.

(2) Образованието в Основно училище „Братя Миладинови” Бургас се реализира в съответствие със следните принципи:

1. съблюдаване на единната държавна образователна политика за осигуряване правото на предучилищно и училищно образование;

2. ориентираност към интереса и към мотивацията на детето и на ученика, към възрастовите и социалните промени в живота му, както и към способността му да прилага усвоените компетентности на практика;

3. равен достъп до качествено образование и приобщаване на всяко дете и на всеки ученик;

4. равнопоставеност и недопускане на дискриминация при провеждане на предучилищното и училищното образование;

5. запазване и развитие на българската образователна традиция;

6. хуманизъм и толерантност;

7. съхраняване на културното многообразие и приобщаване чрез българския език;

8. иновативност и ефективност в педагогическите практики и в организацията на образователния процес въз основа на научна обоснованост и прогнозиране на резултатите от иновациите;

9. прозрачност на управлението и предвидимост на развитието на предучилищното и училищното образование;

10. автономия за провеждане на образователни политики, самоуправление и децентрализация;

11. ангажираност на родителите и други заинтересовани страни и диалог между тях по въпросите на образованието.

**Чл. 15**. (съгл. Чл. 5 от ЗПУО) (1) Основните цели на образованието в Основно училище „Братя Миладинови” Бургас са:

1. интелектуално, емоционално, социално, духовно-нравствено и физическо развитие и подкрепа на всяко дете и на всеки ученик в съответствие с възрастта, потребностите, способностите и интересите му;

2. съхраняване и утвърждаване на българската национална идентичност;

3. придобиване на компетентности, необходими за успешна личностна и професионална реализация и активен граждански живот в съвременните общности;

4. придобиване на компетентности за прилагане на принципите за устойчиво развитие;

5. ранно откриване на заложбите и способностите на всяко дете и ученик и насърчаване на развитието и реализацията им;

6. формиране на устойчиви нагласи и мотивация за учене през целия живот;

7. придобиване на компетентности за разбиране и прилагане на принципите на демокрацията и правовата държава, на човешките права и свободи, на активното и отговорното гражданско участие;

8. формиране на толерантност и уважение към етническата, националната, културната, езиковата и религиозната идентичност на всеки гражданин;

9. формиране на толерантност и уважение към правата на децата, учениците и хората с увреждания;

10. познаване на националните, европейските и световните културни ценности и традиции;

11. придобиване на компетентности за разбиране на глобални процеси, тенденции и техните взаимовръзки;

12. придобиване на компетентности за разбиране и прилагане на принципите, правилата, отговорностите и правата, които произтичат от членството в Европейския съюз.

 (2) В Основно училище „Братя Миладинови” Бургас се провеждат политики за повишаване на качеството на образованието и предотвратяване на ранното отпадане на учениците от училище.

**Чл. 16**. (съгл. Чл. 6 от ЗПУО) Основно училище „Братя Миладинови” Бургас осигурява условия за:

1. подготовка на децата за училище;

2. придобиване на основно образование.

**Раздел ІV**

**Право на обучение в Основно училище „Братя Миладинови” Бургас**

**Чл. 17**. (1) Право на обучение в Основно училище „Братя Миладинови” Бургас имат лица, подлежащи на задължително обучение, съгласно ЗПУО.

(2) Приобщаващото образование е неизменна част от системата на образование в Основно училище „Братя Миладинови” Бургас.

**Чл. 18**. (съгл. Чл. 8 от ЗПУО) (1) Училищното образование в Основно училище „Братя Миладинови” Бургас започва от учебната година, която е с начало в годината на навършване на 7-годишна възраст на детето.

(2) Училищното образование в Основно училище „Братя Миладинови” Бургас може да започне и от учебната година с начало в годината на навършване на 6-годишна възраст на детето по преценка на родителя и при готовност за училище, удостоверена при условия и по ред, определени в държавния образователен стандарт за предучилищното образование.

(3) Началото на училищното образование в Основно училище „Братя Миладинови” Бургас може да се отложи с една учебна година, когато здравословното състояние на детето не позволява постъпването в I клас, установено по ред, определен в държавния образователен стандарт за предучилищното образование.

**Чл. 19**. Задължителното училищно образование в Основно училище „Братя Миладинови” Бургас е безплатно за децата и учениците, с изключение на случаите предвидени в ЗПУО.

**Чл. 20**. (съгл. Чл. 11 от ЗПУО) (1) Училищното образование в Основно училище „Братя Миладинови” Бургас е светско.

(2) В системата на училищното образование не се допуска налагането на идеологически и/или религиозни доктрини.

**Глава втора**

**ЕЗИК И ДЪРЖАВНИ ОБРАЗОВАТЕЛНИ СТАНДАРТИ**

**В ОСНОВНО УЧИЛИЩЕ „БРАТЯ МИЛАДИНОВИ” БУРГАС**

**Чл. 21**. (съгл. Чл. 13 от ЗПУО) (1) Официалният език в Основно училище „Братя Миладинови” Бургас е българският.

(2) Обучението и възпитанието в Основно училище „Братя Миладинови” Бургас се осъществяват на български език.

(3) В Основно училище „Братя Миладинови” Бургас, като част от учебния процес в съответствие с държавните образователни стандарти, се извършва обучение за изучаване на чужд език – английски език, руски език.

(4) Изучаването и използването на българския език в Основно училище „Братя Миладинови” Бургас е право и задължение на всеки ученик. Училището осигурява условия за усвояване на българския книжовен език.

(5) Изучаването, използването и усвояването на българския книжовен език е задължително за всички ученици от Основно училище „Братя Миладинови” Бургас и се свързва с изискванията към устната и към писмената реч.

**Чл. 22.** (съгл. Чл. 13 от ЗПУО) На пребиваващи в страната ученици от други етноси и националности и обучаващи се в Основно училище „Братя Миладинови” Бургас, за които българският език не е майчин, се осигурява при необходимост допълнително обучение по български език, според възможностите на училището.

**Чл. 23.** (съгл. Чл. 18 от ЗПУО) Изискването на Правилника за дейността на училището по отношение усвояването на българският книжовен език се изразява в овладяване и прилагане на компетентностите по образователно направление по Български език и литература, определени от ДОС:

1. спазване на книжовно - езиковите норми в учебните часове по всички учебни предмети, както и в заниманията по интереси

2. спазване на книжовно-езиковите норми при общуването на учители, директор, заместник-директори и другите педагогически специалисти с учениците

3. учителите са длъжни да преподават на български език и да подпомагат учениците при овладяването и прилагането на книжовно-езиковите норми при обучението по всички учебни предмети с изключение на обучението по чужд език.

4. степента на усвояване на български книжовен език в Основно училище „Братя Миладинови” Бургас се установява и чрез НВО – 4 и 7 клас и е обект на проверка и оценка от учителя в учебните часове по български език и литература.

**Чл. 24**. (съгл. Чл. 22 от ЗПУО) В Основно училище „Братя Миладинови” Бургас се прилагат държавните образователни стандарти, като задължителни изисквания за резултатите в училищното образование, както и за условията и процесите за тяхното постигане, съгласно изискванията на ЗПУО.

**Глава трета**

**УЧИЛИЩНО ОБРАЗОВАНИЕ**

**Раздел I**

**Вид, степен, етапи на образование в**

**Основно училище „Братя Миладинови” Бургас**

**Чл. 25**. (съгл. Чл. 73 от ЗПУО) (1) Според степента Основно училище „Братя Миладинови” Бургас е основно.

(2) Обучението за придобиване на основно образование се осъществява от I до VII клас включително в два етапа, както следва:

1. начален – от I до IV клас включително, и

2. прогимназиален – от V до VII клас включително.

**Чл. 26**. (съгл. Чл. 74 от ЗПУО) (1) Според подготовката училищното образование в Основно училище „Братя Миладинови” Бургас е общо.

(2) Общото образование се осъществява в основната степен чрез обучение за придобиване на общообразователната и разширената подготовка.

**Раздел II**

**Училищна подготовка – същност и съдържание**

**Чл. 27**. (съгл. Чл. 75 от ЗПУО) (1) Училищната подготовка в Основно училище „Братя Миладинови” Бургас е съвкупност от компетентности – знания, умения и отношения, необходими за успешното преминаване на ученика в следващ клас, етап и/или степен на образование и свързани с постигане на целите на училищното образование.

(2) Според съдържанието си училищната подготовка в Основно училище „Братя Миладинови” Бургас е общообразователна, разширена и допълнителна.

(3) Училищната подготовка се придобива чрез обучение по учебни предмети или модули, а допълнителната подготовка – при спазване изискванията на ЗПУО, чрез изучаване на други отделни общообразователни предмети – хореография, изобразително изкуство и др. съгласно определени с ДОС за учебния план на училището.

**Чл. 28**. (съгл. Чл. 77 от ЗПУО) (1) **Общообразователната подготовка** обхваща следните групи ключови компетентности:

1. компетентности в областта на българския език;

2. умения за общуване на чужди езици;

3. математическа компетентност и основни компетентности в областта на природните науки и на технологиите;

4. дигитална компетентност;

5. умения за учене;

6. социални и граждански компетентности;

7. инициативност и предприемчивост;

8. културна компетентност и умения за изразяване чрез творчество;

9. умения за подкрепа на устойчивото развитие и за здравословен начин на живот и спорт.

(2) Общообразователната подготовка се придобива чрез изучаването на общообразователни учебни предмети.

(3) Целите, съдържанието и характеристиките на общообразователната подготовка, както и общообразователните учебни предмети по ал. 2 се определят с държавния образователен стандарт за общообразователната подготовка.

**Чл. 29**. (съгл. Чл. 78 от ЗПУО) Въз основа на държавния образователен стандарт за общообразователната подготовка министърът на образованието и науката утвърждава учебни програми по всеки общообразователен учебен предмет за всеки клас, в които се конкретизират компетентностите на учениците като очаквани резултати от обучението.

**Чл. 30**. (съгл. Чл. 79 от ЗПУО) (1) За учениците, които се обучават по индивидуални учебни планове, се утвърждават индивидуални учебни програми въз основа на учебните програми по чл. 78. от ЗПУО.

(2) Индивидуалните учебни програми се утвърждават от директора по предложение на екипа за подкрепа за личностно развитие.

(3) Структурата, условията и редът за утвърждаване на индивидуалните учебни програми се определят с държавния образователен стандарт за приобщаващото образование.

**Чл. 31.** (съгл. Чл. 82 от ЗПУО) (1) **Разширената подготовка** обхваща компетентности, които развиват и усъвършенстват отделни компетентности от общообразователната подготовка.

(2) Разширената подготовка се придобива чрез изучаване на общообразователни учебни предмети по чл. 77, ал. 2, от ЗПУО предвидени за изучаване в процеса на училищното образование, както и на учебни предмети по чл. 76, ал. 3, 4 и 5 от ЗПУО.

(3) Учебните предмети, чрез които се придобива разширената подготовка, се определят с училищния учебен план в зависимост от интересите на учениците и възможностите на училището.

(4) Съдържанието на разширената подготовка по съответния учебен предмет за съответния клас, с изключение на учебните предмети по чл. 76, ал. 2, 3 и 4 от ЗПУО, се определя с учебни програми, утвърдени от директора на училището.

**Чл. 32**. (съгл. Чл. 85 от ЗПУО) (1) **Допълнителната подготовка** обхваща компетентности, отговарящи на интересите на учениците и подкрепящи развитието на заложбите им.

(2) Учебните предмети, модулите и дейностите, чрез които се придобива допълнителната подготовка, се предлагат от училището в зависимост от възможностите му, избират се от учениците според интересите им и се определят с училищните учебни планове.

(3) Съдържанието на допълнителната подготовка, с изключение на учебните предмети по чл. 76, ал. 2, 3 и 4, се определя в учебни програми, утвърдени от директора на училището.

**Раздел ІІІ**

**Учебен план**

**Чл. 33**. (съгл. Чл. 87 от ЗПУО) (1) Учебният план в Основно училище „Братя Миладинови” Бургас разпределя учебното време между учебните предмети или модули за придобиване на училищната подготовка.

(2) Структурата на учебния план обхваща три раздела:

1. раздел А – задължителни учебни часове;

2. раздел Б – избираеми учебни часове;

3. раздел В – факултативни учебни часове.

предмети.

**Чл. 34**. (съгл. Чл. 88 от ЗПУО) В задължителните учебни часове се осъществява обучение за придобиване на общообразователната подготовка.

**Чл. 35**. (съгл. Чл. 89 от ЗПУО) (1) В избираемите учебни часове се осъществява обучение за придобиване на разширената подготовка.

(2) В избираемите учебни часове може да се изучават и учебните предмети по чл. 76, ал. 2, 3, 4 и 5.

**Чл. 36**. (съгл. Чл. 90 от ЗПУО) Във факултативните учебни часове се осъществява обучение за придобиване на допълнителната подготовка.

**Чл. 37**. (съгл. Чл. 89 от ЗПУО) (1) Извън часовете по чл. 87, ал. 2 в ЗПУО, в учебния план се включва за всеки клас, за всяка учебна седмица и по един учебен час за организиране и провеждане на спортни дейности, утвърдени от министъра на образованието и науката по предложение на министъра на младежта и спорта, както и по един учебен час на класа.

(2) Часът на класа се използва за последователно развитие на класа, за патриотично възпитание и за изграждане на граждански компетентности, включително чрез ученическото самоуправление.

**Чл. 38**. (съгл. Чл. 94 от ЗПУО) (1) Учебния план в Основно училище „Братя Миладинови” Бургас се разработва въз основа на рамков учебен план, съобразно интересите на учениците и възможностите на училището.

(2) Училищният учебен план съдържа седмичния брой часове по учебни предмети и се утвърждава по паралелки за всяка учебна година освен в случаите, предвидени в държавния образователен стандарт за учебния план.

(3) Училищният учебен план се приема от педагогическия съвет и се утвърждава със заповед на директора, като не може да се променя през учебната година.

**Чл. 39**. (съгл. Чл. 95 от ЗПУО) (1) Въз основа на училищния учебен план се разработва индивидуален учебен план за учениците в индивидуална форма на обучение, както и при необходимост за:

1. учениците със специални образователни потребности, които се обучават в дневна, комбинирана форма на обучение;

2. учениците с изявени дарби, които се обучават в комбинирана форма на обучение.

(2) Индивидуалният учебен план по ал. 1 се утвърждава със заповед на директора и изпълнението му се контролира ежемесечно от регионалното управление на образованието.

(3) Индивидуалният учебен план се разработва за учебна година с изключение на случаите, предвидени в държавния образователен стандарт за учебния план.

(4) Индивидуалният учебен план може да определя разпределение на учебното време по един или по повече учебни предмети, което е различно от училищния учебен план.

(5) Индивидуалният учебен план на учениците със специални образователни потребности може да съдържа само част от учебните предмети, определени в училищния учебен план.

(6) За обучението по всеки предмет от индивидуалния учебен план екипът за подкрепа за личностно развитие разработва индивидуална учебна програма, която се утвърждава от директора на училището.

(7) Индивидуалната учебна програма по ал. 6 за учениците със специални образователни потребности се разработва въз основа на рамкови изисквания, определени с държавния образователен стандарт за приобщаващото образование.

**Чл. 40**. (съгл. Чл. 96 от ЗПУО) Структурата на училищните и на индивидуалните учебни планове, както и условията и редът за тяхното утвърждаване се определят с държавния образователен стандарт за учебния план, а на индивидуалните учебни планове за учениците по чл. 95, ал. 1 от ЗПУО – и с държавния образователен стандарт за приобщаващото образование.

**Раздел ІV**

**Организационни форми. Учебно и неучебно време.**

**Чл. 41**. (съгл. Чл. 98 от ЗПУО) (1) Образованието в Основно училище „Братя Миладинови” Бургас се организира в последователни класове: І, ІІ, ІІ, ІV, V, VІ, VІІ.

(2) Класовете се означават с римски цифри във възходящ ред.

(3) Продължителността на обучението в един клас е една учебна година.

**Чл. 42**. (съгл. Чл. 99 от ЗПУО) (1) Учениците, записани за обучение в Основно училище „Братя Миладинови” Бургас се организират в паралелки.

 (2) Паралелките от един клас се обозначават с буквите на българската азбука, които се поставят след номера на класа: Іа, Іб…….

(3) В зависимост от особеностите на учебния предмет или модул паралелката може да се дели на групи или да се организират сборни групи от различни паралелки от един клас или от различни класове.

**Чл. 43**. (съгл. Чл. 101 от ЗПУО) (1) Училищното образование в Основно училище „Братя Миладинови” Бургас се организира в учебни години.

(2) Учебната година включва учебни срокове, учебни седмици, учебни дни и учебни часове, както и ваканции.

За 1,2,3 и 4 клас – 32 учебни седмици

За 5,6 клас - 34 учебни седмици

За 7 клас - 36 учебни седмици

(3) Учебната година е с продължителност 12 месеца и започва на 15 септември. В случай, че 15 септември е почивен ден, тя започва на първия следващ работен ден.

(4) Броят на учебните седмици в една учебна година и разпределението им по класове се определят с държавния образователен стандарт за учебния план.

(5) Учебните срокове и тяхната продължителност, продължителността на учебната седмица, продължителността на учебните часове, както и ваканциите се определят с държавния образователен стандарт за организацията на дейностите в училищното образование.

**Чл. 44**. (съгл. Чл. 102 от ЗПУО) (1) Организацията на учебния ден в Основно училище „Братя Миладинови” Бургас за учениците от І до ІV клас е целодневна при желание на родителите, а от V до VІІ клас е полудневна.

(2) Училището организира целодневна организация на учебния ден за учениците от І до ІV клас при желание на родителите, съобразно възможностите в Основно училище „Братя Миладинови” Бургас.

(3) (съгл. Чл.21, ал.7 от Наредба № 10 за организация на дейностите в училищното образование) При мотивирано писмено заявено желание на родителя в заявлението по чл. 18, ал. 4 от Наредба № 10, ученик включен в целодневна организация на учебния ден, може да не участва в една или две от дейностите по чл. 17, ал. 1 от същата наредба, в определени дни.

 (4) Условията и редът за организиране и провеждане на полудневната и целодневната организация на учебния ден се определят с държавния образователен стандарт за организацията на дейностите в училищното образование.

**Чл. 45**. (съгл. Чл. 103 от ЗПУО) (1) Учебният ден включва учебни часове и почивки между тях съгласно график, който определя и продължителността на учебните часове и почивките между тях:

**ДНЕВНО РАЗПИСАНИЕ**

**ПЪРВА СМЯНА**

|  |  |  |  |  |
| --- | --- | --- | --- | --- |
| **Час** | **I клас** | **II клас** | **III – IV клас** | **V – VII клас** |
| **1.** | **8.00 – 8.35****10** | **8.00 – 8.35****10** | **8.00 – 8.40****5** | **7.45 – 8.25****5** |
| **2.** | **8.45 – 9.20****25** | **8.45 – 9.20****25** | **8.45 – 9.25****20** | **8.30 – 9.10****20** |
| **3.** | **9.45 – 10.20****15** | **9.45 – 10.20****15** | **9.45 – 10.25****10** | **9.30 – 10.10****10** |
| **4.** | **10.35 – 11.10****10** | **10.35 – 11.10****10** | **10.35 – 11.15****5** | **10.20 – 11.00****10** |
| **5.** | **11.20 – 11.55** | **11.20 – 11.55** | **11.20 – 12.00****10** | **11.10 – 11.50****5** |
| **6.** |  |  | **12.10 – 12.50** | **11.55 – 12.35** |

**ВТОРА СМЯНА**

|  |  |  |  |  |  |
| --- | --- | --- | --- | --- | --- |
| **Час** | **I клас** | **II клас** | **III клас** | **IV клас** | **V – VII клас** |
| **1.** |  |  |  | **13.30 – 14.10****5** | **13.15 – 13.55****5** |
| **2.** |  |  |  | **14.15 – 14.55****20** | **14.00 – 14.40****20** |
| **3.** |  |  |  | **15.15 – 15.55****10** | **15.00 – 15.40****10** |
| **4.** |  |  |  | **16.05 – 16.45****5** | **15.50 – 16.30****10** |
| **5.** |  |  |  | **16.50 – 17.30****10** | **16.40 – 17.20****5** |
| **6.** |  |  |  | **17.40 – 18.20** | **17.25 – 18.05** |

 (2) Конкретният брой задължителни и избираеми учебни часове по класове се определя с държавния образователен стандарт за учебния план.

**Чл. 46.** (съгл. Чл. 105 от ЗПУО) (1) Учебни дни може да се определят за неучебни или неучебни дни – за учебни, със заповед на министъра на образованието и науката и в други случаи съобразени с чл.154 /2/ от КТ.

(2) В случай на извънредни или непредвидени обстоятелства или за деня на честване на празника на общината, кметът на общината може да обявява до три учебни дни за неучебни в една учебна година.

(3) Директорът на училището след решение на педагогическия съвет може да обявява до три учебни дни в една учебна година за неучебни, но присъствени, за което уведомява началника на регионалното управление на образованието.

(4) Неучебни са и дните, в които образователният процес в Основно училище „Братя Миладинови” Бургас е временно преустановен по задължително предписание на компетентен орган, определен с нормативен акт.

(5) (съгл. Нар. № 10/01.09.2016г. за организация на дейностите в училищното образование) През учебната година в зависимост от темите в учебното съдържание, учениците могат организирано да посещават различни културни и научни институции, прояви и мероприятия в рамките на учебните часове. Редът и начинът на организиране на посещения на обществени, културни и научни институции и природни обекти в населеното място на училището е следният:

1. В срок от 10 работни дни, преди датата на провеждане на мероприятието, ръководителят представя през входяща кореспонденция на Директора на училището комплект от документи, който съдържа – заявление до Директора на училището; план и

маршрутен лист на мероприятието; застраховка на ученика; декларация за писмено информирано съгласие на родителя; списък на учениците с трите имена, година, месец и дата на раждане, утвърден от Директора; списък с подпис на учениците, удостоверяващ проведен инструктаж.

2. Участието в прояви, изяви и мероприятия, организирани от други институции и провеждани в населеното място на училището се разрешава от директора на училището по реда и начина определени по т. 1.

3. За организирани прояви, изяви и мероприятия извън населеното място на училището, които не са предмет на уреждане в наредбата по чл. 79, ал. 5 от Закона за туризма се уведомява по електронната поща началникът на Регионалното управление на образование в срок не по-късно от 3 дни преди пътуването. Организираната проява, изява или мероприятие се провежда, ако не постъпи отрицателно мотивирано писмено становище от началника на регионалното управление на образованието.

4. След приключване на проявата документацията се съхранява при Директора за срок от една година.

5. Ученически туристически пакети и свързани туристически услуги в ОУ „Братя Миладинови“ - Бургас, които се провеждат въз основа на сключен договор между туроператор и Директора на училището под формата на детски лагери, екскурзионно летуване, походи, училища сред природата, ски ваканции и други пътувания с образователна, възпитателна, културно-развлекателна и опознавателна цел, може да се организират по време на ваканциите и почивните дни, а през учебно време – за не повече от 3 учебни дни за паралелка.

**Раздел V**

**Форми на обучение**

**Чл. 47**. (съгл. Чл. 106 от ЗПУО) (1) Формите на обучение в Основно училище „Братя Миладинови” Бургас са:

1. дневна;

2. индивидуална;

3. самостоятелна;

4. комбинирана.

(2) Ученикът не може да се обучава в две или повече форми на обучение едновременно.

**Чл. 48**. (съгл. Чл. 106 от ЗПУО) (1) За деца и ученици със специални образователни потребности от Основно училище „Братя Миладинови” Бургас, избор на формата на обучение се извършва от родителите, а се препоръчва от екипа за подкрепа за личностно развитие.

(2) Препоръката по ал. 1 се изготвя след оценка на потребностите от обучение на детето и ученика, при осигуряване защита на интересите на останалите деца и ученици от групата/паралелката.

(3) При препоръка от екипа за подкрепа за личностно развитие, която предлага промяна от дневна в индивидуална форма на обучение на ученик със специални образователни потребности, регионалният екип по чл. 190, ал. 1 от ЗПУО, извършва допълнителна специализирана оценка и изразява становище относно потвърждаване или отхвърляне на препоръката. Окончателният избор за формата на обучение се прави от родителя.

**Чл. 49**. (съгл. Чл. 108 от ЗПУО) (1) Обучението в дневна форма се организира в паралелки и групи.

(2) Обучението в самостоятелната и в индивидуалната форма се организира за отделен ученик.

(3) Обучението в комбинираната форма се организира в паралелки и в групи, а за отделни учебни предмети – за отделен ученик.

**Чл. 50**. (съгл. Чл. 111 от ЗПУО) (1) В индивидуална форма може да се обучават:

1. ученици, които по здравословни причини, удостоверени с медицински документ, издаден от съответната експертна лекарска комисия, определена в Закона за здравето, не могат да се обучават в дневна или комбинирана форма за повече от 30 последователни учебни дни;

2. ученици, които по семейни причини желаят да завършат в други срокове обучението си за един или повече класове;

3. ученици с изявени дарби;

4. ученици със специални образователни потребности при условията на чл. 107, ал. 2, ал. 4, т.4 от ЗПУО /които не могат успешно да завършат един и същ клас повече от три учебни години/.

(2) Индивидуалната форма включва индивидуални учебни часове и текущо оценяване или изпити за определяне на срочна или годишна оценка.

(3) Обучението се осъществява по индивидуален учебен план по чл. 95 от ЗПУО.

(4) Индивидуалните учебни часове се провеждат в училището. В случаите по ал. 1, т. 1, когато ученикът не може да посещава училището, учебните часове се организират в домашни или болнични условия.

**Чл. 51**. (съгл. Чл. 112 и 113 от ЗПУО) В Основно училище „Братя Миладинови” Бургас може да се организира и самостоятелна и дистанционна форми на обучение за конкретни случаи, според изисквания и по ред, установени в Раздел VІ на ЗПУО.

**Чл. 52**. (съгл. Чл. 114 от ЗПУО) (1) Комбинирана форма на обучение включва обучение при условията и по реда на дневна форма и индивидуално обучение по един или няколко учебни предмета от училищния или индивидуалния учебен план.

(2) Обучението в комбинирана форма се извършва по училищния учебен план или по индивидуален учебен план – за ученици със специални образователни потребности и за ученици с изявени дарби.

(3) Комбинирана форма на обучение може да се организира за:

1. ученик със специални образователни потребности;

2. ученик с изявени дарби;

(4) В случаите по ал. 3, т. 1 /ученик със СОП/ индивидуалното обучение може да се осъществява по един или по няколко учебни предмета. Индивидуалното обучение се осъществява по реда на чл. 111, чл. 113 от ЗПУО.

(5) В случаите по ал. 3, т. 2 /ученик с изявени дарби/ индивидуалното обучение се осъществява по един или няколко учебни предмета, по които ученикът е показал трайни способности и постижения, надвишаващи постиженията на неговите връстници. Индивидуалното обучение се осъществява от училището по реда на чл. 111, ал. 2 – 5 от ЗПУО.

**Чл. 53**. (съгл. Чл. 116 от ЗПУО) Организацията на обучението и оценяването в различните форми на обучение, както и условията и редът за преминаване от една форма на обучение в друга се уреждат с държавния образователен стандарт за организацията на дейностите в училищното образование и за оценяването на резултатите от обучението на учениците.

**Раздел VІ**

**Проследяване и оценяване на резултатите от обучението и развитието на децата и учениците**

**Чл. 54**. (съгл. Чл. 117 от ЗПУО) (1) Оценяването е процес на установяване и измерване на постигнатите резултати от обучението и нивото на подготвеност на учениците за бъдещата им реализация.

(2) Оценяването е една от задължителните дейности на Основно училище „Братя Миладинови” Бургас, която има цели:

1. диагностика на индивидуалните постижения и на напредъка на ученика и определяне на потребностите му от учене и на областите, в които има нужда от подкрепа;

2. мониторинг на образователния процес за прилагане на политики и мерки, насочени към подобряване качеството на образование.

(3) Оценяване се извършва:

1. в процеса на обучение;

2. в края на клас или на етап от степен на образование;

3. при завършване на степен на образование.

**Чл. 55**. (съгл. Чл. 118 от ЗПУО) (1) Оценяването в Основно училище „Братя Миладинови” Бургас се извършва чрез текущи изпитвания и изпити.

(2) Текущите изпитвания се осъществяват в процеса на обучение, като част от тях са въз основа на проекти. Те са инструмент за обратна връзка и за мотивация за учене. В резултат на текущите изпитвания се поставят текущи оценки и брой точки, въз основа на които се формират срочни или годишни оценки.

(3) Оценката е показател за степента, в която компетентностите, постигнати от учениците в резултат на обучението, съответстват на определените с държавния образователен стандарт за общообразователната подготовка и с учебната програма по съответния учебен предмет или модул за съответния клас.

(4) За учениците със специални образователни потребности, които се обучават по индивидуална учебна програма, оценката е показател за степента, в която са постигнати компетентностите, заложени в нея.

(5) Не се поставят оценки по учебните предмети, модули или дейности, предвидени за изучаване във факултативните часове от училищния учебен план.

(6) Изпитите в Основно училище „Братя Миладинови” Бургас, съгласно изискванията на ЗПУО са:

1. приравнителни;

2. за определяне на срочна или на годишна оценка по учебен предмет;

3. за промяна на оценката;

4. за установяване степента на постигане на компетентностите, определени в учебната програма по учебен предмет за определен клас;

5. за установяване степента на постигане на компетентностите, определени с държавния образователен стандарт за общообразователната подготовка.

**Чл. 56**. (съгл. Чл. 119 от ЗПУО) (1) В зависимост от оценяващия оценяването може да е:

1. вътрешно – когато оценката се поставя от обучаващия учител;

2. външно – когато оценката се поставя от комисия или от лице, различно от обучаващия учител.

(2) В края на ІV, VІІ клас се провежда национално външно оценяване за установяване степента на постигане на компетентностите за съответния етап, определени с държавния образователен стандарт за общообразователната подготовка.

**Чл. 57**. (съгл. Чл. 120 от ЗПУО) (1) Оценяването се извършва с поставяне на оценка, която съдържа качествен и количествен показател.

(2) Оценките, които може да се поставят, са "отличен (6)", "много добър (5)", "добър (4)", "среден (3)", "слаб (2)".

(3) В случаите когато количественият показател не се определя като цяло число, качественият показател се определя при условията на държавния образователен стандарт за оценяването на резултатите от обучението на учениците.

(4) Когато се използват други количествени показатели, те се приравняват към оценките по ал. 2.

(5) Оценките от националното външно оценяване в края на VІІ се изразяват само с количествени показатели – в брой точки, без да се приравняват към оценките по ал. 2.

(6) На учениците от I до III клас включително не се поставят количествени оценки.

(7) На учениците със специални образователни потребности, които се обучават по индивидуална учебна програма, се поставят оценки само с качествен показател, които може да са: "постига изискванията", "справя се" и "среща затруднения".

(8) Когато се установи, че учениците по ал. 7 /СОП/ са постигнали изискванията на учебната програма по учебен предмет от училищния учебен план, се поставя оценка с количествен показател и по този учебен предмет и обучението по индивидуална учебна програма се преустановява.

**Чл. 58**. (съгл. Чл. 121 от ЗПУО) Основните компоненти на оценяването, видовете и формите на оценяване, както и организацията, условията и редът за извършването му се определят с държавния образователен стандарт за оценяването на резултатите от обучението на учениците.

**Чл. 59.** (съгл. чл. 35, ал. 2 от Нар. № 5 за ПО)(1)Проследяване на резултатите от училищното образование се отразяват в портфолио.

(2) Съдържанието на портфолиото включва:

1. информация за ученика;

2. протокол за отчитане на резултатите от диагностичните процедури за оценка на постиженията на ученика по образователните направления в началото и в края на учебната година;

3. протокол за отчитане на резултата от изследването на познавателната зрялост на ученика в началото на учебната година;

4. детско творчество.

**Раздел VII**

**Завършване на клас, етап и степен на образование**

**Чл. 60**. (съгл. Чл. 122 от ЗПУО) (1) Ученик завършва успешно клас, ако има годишни оценки най-малко "среден (3)" по всички учебни предмети или модули, предвидени в училищния учебен план за съответния клас в задължителните и в избираемите учебни часове.

(2) Ученик, успешно завършил определен клас, продължава обучението си в следващия клас.

(3) Ученик в началния етап на основно образование продължава обучението си в следващия клас независимо от годишните си оценки по изучаваните учебни предмети, ако се обучава в дневна, индивидуална, самостоятелна, дистанционна или комбинирана форма и неговата възраст е съответната за този клас или я надхвърля, но с не повече от три години.

**Чл. 61**. (съгл. Чл. 123 от ЗПУО) (1) Ученик, който има годишна оценка "слаб (2)" по учебен предмет или модул, полага изпит за промяна на оценката по учебния предмет или модул при условия и по ред, определени с държавния образователен стандарт за оценяването на резултатите от обучението на учениците.

(2) В случаите по ал. 1 ученик, който не се е явил или не е положил успешно изпита за промяна на оценката, повтаря класа.

**Чл. 62**. (съгл. Чл. 124 от ЗПУО) (1) Учениците от I до ІІІ клас включително, които не са усвоили компетентностите, заложени в учебната програма за съответния клас, както и учениците от ІV клас, които имат годишна оценка "слаб (2)" по учебен предмет, не полагат изпити за промяна на оценката и не повтарят класа, ако са се обучавали в дневна, индивидуална, самостоятелна, дистанционна или комбинирана форма и възрастта им е съответната за този клас или я надхвърля, но с не повече от три години.

(2) За учениците по ал. 1, с изключение на тези, които са се обучавали в самостоятелна форма, задължително се организира допълнително обучение по време на лятната ваканция при условия и по ред, определени със заповед на директора на училището. При необходимост допълнителното обучение може да продължи и през следващата учебна година.

**Чл. 63**. (съгл. Чл. 126 от ЗПУО) (1) Ученик със специални образователни потребности не повтаря класа.

(2) За обучението на ученик със специални образователни потребности, който има годишна оценка "слаб (2)" по учебен предмет, по преценка на екипа за подкрепа за личностно развитие в следващия клас може да се разработва индивидуална учебна програма по съответния учебен предмет.

(3) В случаите по ал. 2, когато за ученика не е разработена индивидуална учебна програма по учебния предмет, по който има оценка "слаб (2)", през следващата учебна година той полага изпит за промяна на оценката по този учебен предмет.

**Чл. 64**. (съгл. Чл. 128 от ЗПУО) (1) На учениците, завършили обучението си в I, II и III клас се издава удостоверение за завършен клас.

(2) Извън случаите по ал. 1 завършено обучение в определен клас се удостоверява с ученическа книжка.

**Чл. 65**. (съгл. Чл. 129 от ЗПУО) (1) Учениците, завършили обучението си в IV клас, получават удостоверение за завършен начален етап на основно образование.

(2) Документът по ал. 1 дава право на продължаване на обучението в прогимназиалния етап на основно образование.

**Чл. 66**. (съгл. Чл. 130 от ЗПУО) (1) Учениците, завършили успешно VІІ клас, придобиват основно образование, което се удостоверява със свидетелство за основно образование. Свидетелството дава право за продължаване на обучението в следващата степен на образование, както и на обучение за придобиване на професионална квалификация.

(2) Учениците по чл. 120, ал. 7 от ЗПУО /със специални образователни потребности, които се обучават по индивидуална учебна програма/, завършили обучението си в VII клас, получават удостоверение за завършен VІІ клас, което им дава право да продължат обучението си в VІІІ клас и на професионално обучение.

**Чл. 67**. (съгл. Чл. 141 от ЗПУО) Изискванията към съдържанието на документите за завършен клас, етап или степен на образование се определят с държавния образователен стандарт за информацията и документите.

**Раздел VIII**

**План-прием. Постъпване и преместване на ученици.**

**Чл. 68**. (съгл. Чл. 142 от ЗПУО) (1) Учениците постъпват в Основно училище „Братя Миладинови” Бургас на места, определени с училищен план-прием.

(2) Училищният план-прием определя броя на местата, на които учениците постъпват в първия от класовете на началния и/или на прогимназиалния етап. Този брой може да се променя от директора в следващите класове в съответствие с реално записаните ученици.

**Чл. 69**. (съгл. Чл. 143 от ЗПУО) Училищният план-прием се определя преди началото на учебната година от директора на училището при условията и по реда на държавния образователен стандарт за организацията на дейностите в училищното образование и при спазване на държавния образователен стандарт.

**Чл. 70**. (1) Училищният план-прием за І клас в Основно училище „Братя Миладинови” Бургас се съгласува с Община Бургас и се извършва чрез записване по електронен път.

(2) (съгл. Чл. 145 от ЗПУО) Освен в случаите, определени в ЗПУО, приемането на учениците в I клас не може да се извършва въз основа на проверка на способностите им.

**Чл. 71**. (съгл. Чл. 147 от ЗПУО) Условията и редът за приемане и преместване на учениците от І до VІІ клас се определят с държавния образователен стандарт за организацията на дейностите в училищното образование.

**Раздел IХ**

**Познавателни книжки, учебници и учебни помагала**

**Чл. 72**. (съгл. Чл. 150 от ЗПУО) (1) В Основно училище „Братя Миладинови” Бургас за обучение се ползват само познавателни книжки, учебници и учебни помагала, одобрени от министъра на образованието и науката.

(2) Учениците от 1 до 7 клас ползват безплатно учебници за обучение. Учебниците могат да бъдат изготвени както на книжно тяло, така също и на електронен носител.

**Чл. 73**. (съгл. Чл. 164 от ЗПУО) (1) В Основно училище „Братя Миладинови” Бургас се осигуряват за безвъзмездно ползване познавателни книжки, учебници и учебни комплекти при условия и по ред, определени от Министерския съвет.

(2) Учебниците и учебните комплекти, които се предоставят за безвъзмездно ползване на учениците, се избират от учителите, които преподават по учебния предмет в училище, след съгласуване с обществения съвет.

(3) Учебниците и учебните комплекти извън ал. 1, както и учебните помагала, които ще използват учениците, се избират от учителя, който преподава в паралелката по съответния учебен предмет или модул.

(4) Познавателните книжки и учебните помагала, които се използват в предучилищната група образование, се избират от учителя, в съответствие с програмната система по чл. 70 от ЗПУО.

**Глава четвърта**

**УЧЕНИЦИ**

**Раздел I**

**Основни права и задължения**

**Чл. 74**. (съгл. Чл. 171 от ЗПУО) (1) Учениците имат следните **права:**

1. да бъдат обучавани и възпитавани в здравословна, безопасна и сигурна среда;

2. да бъдат зачитани като активни участници в образователния процес;

3. да избират между учебните предмети или модули, предложени от училището за изучаване в избираемите и във факултативните учебни часове;

4. да получават библиотечно-информационно обслужване;

5. да получават информация относно обучението, възпитанието, правата и задълженията си;

6. да получават обща и допълнителна подкрепа за личностно развитие;

7. да бъдат информирани и консултирани във връзка с избора на образование и/или професия;

8. да участват в проектни дейности;

9. да дават мнения и предложения за училищните дейности;

10. чрез формите на ученическо самоуправление да участват в обсъждането при решаване на въпроси, засягащи училищния живот и училищната общност;

11. да бъдат поощрявани с морални и материални награди.

(2) Учениците участват в училищния живот и в организационното развитие на училището чрез различни форми на ученически инициативи на ниво паралелка и училище, определени с правилника на училището по предложение на учениците.

**Чл.** **75.** (съгл. Чл. 61 от НПО) (1) Отсъствията на учениците от училище се отчитат в учебни часове.

1. Закъснение на ученика за учебен час до 20 минути се отчита като половин отсъствие, а закъснение на ученика за учебен час с повече от 20 минути – като едно отсъствие.

2. Ако ученикът отсъства от училище един учебен ден и няма данни, че е налице уважителна причина, класният ръководител е длъжен да уведоми за това родителя с писмо, по имейл или в телефонен разговор и да обсъди с него възможностите за отстраняване на причините за отсъствието.

3. Броят на отсъствията на ученика се отбелязва в дневника на класа, а в края на всеки учебен срок се вписва в ученическата книжка на ученика.

(2) (съгл. Чл. 62 от НПО) Ученикът може да отсъства от училище по уважителни причини в следните случаи:

1. по медицински причини, за което представя медицински документ до 3 учебни дни след връщането си в училище, издаден от общопрактикуващ лекар или от лекар в лечебно заведение;

2. поради участие в други дейности извън процеса на училищното образование, като състезания, конкурси, олимпиади, фестивали, концерти, спектакли, изложби и други, при представяне на документ от спортния клуб, в който ученикът членува, от организаторите на дейностите, от институцията, от името на която участва в тях, и след потвърждение от родителя;

3. до 3 учебни дни в една учебна година въз основа на мотивирано писмено заявление от родителя до класния ръководител.

4. до 7 учебни дни в една учебна година с предварително разрешение на директора на училището въз основа на мотивирано писмено заявление от родителя, в което подробно се описват причините за отсъствието. Директорът на училището въз основа на заявлението взема решение дали отсъствията на ученика са по уважителни причини.

 (3) Заявлението по ал. 2, т. 3 и т. 4 се подава преди отсъствието на ученика, а ако това е невъзможно, родителят уведомява класния ръководител в телефонен разговор или по имейл и подава заявлението до 3 учебни дни след връщането на ученика в училище.

 (4) (съгл. чл. 62 от НПО) Ученик може да отсъства по уважителни медицински причини от учебния час по учебния предмет физическо възпитание и спорт, когато е противопоказно физическото натоварване и присъствието му в учебния час. Видът на заболяването и заключението за освобождаване от обучение по учебния предмет физическо възпитание и спорт се удостоверяват с медицински документ.

(5) Не може да отсъства от учебния час по учебния предмет физическо възпитание и спорт ученик в случаите по ал. 5, за който е противопоказно физическо натоварване, но не и присъствието в учебния час.

(6) В случаите по ал. 5, когато освобождаването е за целия учебен срок или за учебната година, ученикът няма право да напуска територията на училището по време на учебния час, а директорът въз основа на представените медицински документи определя със заповед начина на уплътняване за ученика на времето, определено за учебните часове. Заповедта се съобщава на родителя на ученика.

**Чл. 76.** (съгл. Чл. 172 от ЗПУО и реш. на ПС) (1) Учениците имат следните **задължения:**

1. да присъстват и да участват в учебните часове и занимания;

2. да съхраняват авторитета на училището и училищната общност и да допринасят за развитие на добрите традиции;

3. да зачитат правата, честта и достойнството на другите, както и да не прилагат физическо и психическо насилие;

4. да носят училищната униформа при официални събития /начален етап/ и да се явяват в училище с облекло и във вид, който съответства на положението им на ученици и на добрите нрави;

5. да не участват в хазартни игри, да не употребяват тютюн и тютюневи изделия, алкохол и наркотични вещества;

6. да не носят оръжие, както и други предмети, които са източник на повишена опасност;

7. да носят ученическата си лична карта в училище и извън него;

8. да представят на своите родителите и на педагогическите специалисти ученическата си книжка и бележника за кореспонденция;

9. влиза в час с необходимите учебници, тетрадки и помагала, отговарящи на възрастовите особености и не съдържащи агресивни послания;

10. да не възпрепятстват със своето поведение и постъпки нормалното протичане на учебните часове;

11. да не използват мобилните си апарати по време на учебните часове, като по време на протичането им ги оставят на определените за това места в класната стая.

12. да се явяват в училище 15 минути преди началото на учебните занятия, като се строяват на определените за класа места и влизат в сградата на училището с класа, придружени и преподавател;

 13. да спазват указанията на портиерите при нормална и при извънредна обстановка в сградата и района на училището;

 14. по време на учебни занятия, да напускат сградата на училището само след разрешение на учител или представител на административното ръководство;

15. да не минават по административния коридор на втория етаж;

 16. да са със спортно облекло в часовете по физическо възпитание и спорт, а в случай, че са освободени по медицински причини, да присъстват в часа;

 17. да не поправят учебна документация - ученическа книжка, дневник и др.

18. да пазят училищното имущество и чистота, като носят отговорност за нанесени щети; при констатиране на повреда на училищно имущество, възстановяват щетата /ако извършителят не се открие, целият клас възстановява солидарно нанесената щета/.

(2)Неизпълнението на задълженията, предвидени в този правилник, е нарушение на училищната дисциплина. Отразяват се в ученическата книжка и в дневника на класа в графа „бележки“.

(3) (съгл. КМ. за справяне с насилието и реш. на ПС) Всеки клас, съвместно с родители и ученици може да предвиди и приеме и други задължения за учениците, наказания, мерки, поощрения и награди в свои вътрешни правила на класа, доколкото те не противоречат на ЗПУО.

**Чл. 77**. (съгл. Чл. 173 от ЗПУО) (1) За ученик в Основно училище „Братя Миладинови” Бургас се счита този, който е записан в училището за обучение за завършване на клас.

(2) Ученик се отписва от училището, когато:

1. се премества в друго училище;

2. се обучава в дневна или комбинирана форма и не е посещавал училище по неуважителни причини за период, по-дълъг от два месеца;

3. се обучава в самостоятелна, индивидуална, дистанционна форма и не се е явил да положи съответните изпити в три поредни сесии.

(3) В случаите по ал. 2, т. 2 и 3, когато ученикът е в задължителна училищна възраст, директорът на училището уведомява Община Бургас, регионалното управление на образованието – Бургас и ДСП „Закрила на детето” Бургас.

**Раздел II**

**Подкрепа за личностно развитие на учениците**

**Чл. 78**. (съгл. Чл. 174 от ЗПУО) (1) Основно училище „Братя Миладинови” Бургас осигурява подкрепа за личностно развитие на учениците съвместно с държавните и общински органи и структури и доставчиците на социални услуги.

(2) Основно училище „Братя Миладинови” Бургас разработва и прилага цялостни политики за:

1. подкрепа за личностно развитие на детето и ученика;

2. изграждане на позитивен организационен климат, създаващ условия за сътрудничество и комуникация към всички участници в процеса на образование;

3. утвърждаване на позитивна дисциплина – акцентиране, популяризиране и поощряване на позитивния пример от страна на всички участници в процеса на образование;

4. развитие на училищната общност.

(3) При работата с учениците, Основно училище „Братя Миладинови” Бургас основава дейността си на принципа на позитивната дисциплина, който се свързва с мерки и подходи, гарантиращи изслушване на детето и ученика, осъзнаване на причините за проблемното му поведение и предоставяне на възможност за усвояване на добри поведенчески модели спрямо себе си и останалите.

(4) При работата с учениците в Основно училище „Братя Миладинови” Бургас се утвърждава принципа на превенцията на обучителните трудности и ранното оценяване на риска от тях.

**Чл. 79**. (съгл. Чл. 175 от ЗПУО) (1) Основно училище „Братя Миладинови” Бургас приема етичен кодекс на училищната общност, който е резултат от съвместната дейност на представители на педагогическия съвет, обществения съвет, настоятелство.

(2) Етичният кодекс се изготвя по достъпен и разбираем за учениците начин и се поставя на видно място в училищната сграда.

(3) Етичният кодекс се публикува на интернет страницата на училището.

**Чл. 80**. (съгл. Чл. 176 от ЗПУО) (1) На учениците в Основно училище „Братя Миладинови” Бургас се предоставя подкрепа за личностно развитие, която осигурява подходяща физическа, психологическа и социална среда за развиване на способностите и уменията им.

(2) Подкрепата за личностно развитие се прилага в съответствие с индивидуалните образователни потребности на всеки ученик.

(3) (съгл. Чл. 4, ал.4 от НПО) За реализиране на общата и допълнителната подкрепа в Основно училище „Братя Миладинови” Бургас работят психолог, педагогически съветници, логопед и ресурсни учители.

**Чл. 81**. (съгл. Чл. 177 от ЗПУО и Чл. 7 от НПО) (1) Подкрепата за личностно развитие в Основно училище „Братя Миладинови” Бургас е **обща и допълнителна**.

(2) За организиране и координиране на процеса на осигуряване на обща и допълнителна подкрепа за личностно развитие на учениците със заповед на Директора в началото на всяка учебна година се определя координиращ екип.

(3) За координатор може да бъде определен педагогически специалист с компетентности и/или опит в областта на приобщаващото образование.

(4) Координаторът има следните основни функции:

1. обсъжда с класните ръководители и с учителите, които преподават на съответните ученици, техните наблюдения и анализи по отношение на обучението, развитието и участието на учениците в дейността на групата или класа;

2. координира дейността на екипите за подкрепа за личностно развитие на учениците, включително работата им с родителите;

3. координира предоставянето на обща и допълнителна подкрепа за личностно развитие.

**Чл. 82**. (съгл. Чл. 178 от ЗПУО и Чл. 15 от НПО) (1) **Общата подкрепа за личностно развитие** в Основно училище „Братя Миладинови” Бургас е насочена към всички ученици, гарантира участието и изявата им в образователния процес и в дейността на училището.

 (2) (съгл. Чл. 179 от ЗПУО и Чл. 16 от НПО) **Екипна работа между учителите и другите педагогически специалисти, като задължителна част от общата подкрепа включва:**

1. обсъждане на дейностите за обща подкрепа, в които се включват учениците – обмен на информация и на добри педагогически практики с цел подкрепа на всички учители за подобряване на работата им с учениците в класа;

2. провеждане на регулярни срещи за:

а. преглед и обсъждане на информация за обучението и развитието на ученика;

б. определяне на конкретни дейности от общата подкрепа само за отделни ученици, насочени към превенция на насилието и преодоляване на проблемното поведение;

в. определяне на конкретни дейности от общата подкрепа само за отделни ученици, насочени към превенция на обучителните затруднения.

 (3)(съгл. Чл. 17 от НПО) **Допълнително обучение по учебни предмети,** насочено към ученици, които имат системни пропуски по даден учебен предмет, които са напреднали по даден учебен предмет и/или за които се препоръчва такова обучение в плана за подкрепа.

1. Потребностите от допълнителното обучение се определят от учителя по предмета и координатора, а за учениците със специални образователни потребности и за учениците с изявени дарби – от екипа за подкрепа за личностно развитие на конкретния ученик.

2. Когато допълнителното обучение по учебен предмет се провежда в учебни дни извън часовете по училищния учебен план, то е с обща продължителност до 80 учебни часа годишно.

3. Допълнителното обучение по учебен предмет може да се провежда и по време на лятната ваканция с обща продължителност не повече от 30 учебни часа.

4. За провеждане на допълнителното обучение директорът на училището уведомява родителите, които са задължени да осигурят присъствието на ученика.

(4) (съгл. Чл. 18 от НПО) **Консултирането по учебни предмети** е достъпно за всички ученици и се провежда извън редовните учебни часове от учителите по предмети ежеседмично в рамките на учебната година.

1. Директорът на училището утвърждава график не по-късно от 15 октомври за първия учебен срок и не по-късно от 20 февруари за втория учебен срок, в който се определя приемно време и място на всеки учител, поставя се на видно място в сградата на училището и се публикува на интернет страницата на училището.

2. Класните ръководители информират родителите за възможностите за допълнително консултиране по учебните предмети. Времето за допълнително консултиране е част от работното време на учителите.

 (5) **Ранно оценяване на потребностите и превенция на обучителните затруднения** (съгл. Чл. 29 от НПО)**.**

(6)(съгл. Чл. 180 от ЗПУО) **Кариерно ориентиране на учениците.** Допълваща дейност за за информиране, диагностика, консултиране, посредничество и проследяване с оглед подпомагане на учениците в техния самостоятелен и осъзнат избор на образование и/или професия и осъществяване на връзка между училището и Център за кариерно ориентиране - Бургас.

(7)(съгл. Чл. 181 от ЗПУО) **Занимания по интереси.** Организират се за развитие на способностите и на компетентностите на учениците, за изява на дарбите им в областта на науките, технологиите, изкуствата, спорта, глобалното, гражданското и здравното образование, както и за придобиване на умения за лидерство.

(8)(съгл. Чл. 182 от ЗПУО) **Библиотечно-информационно обслужване.** Осигурява се чрез училищна библиотека и гарантира свободен достъп до информация на учениците от различни документални източници в библиотечния фонд и в глобалната мрежа с цел изграждане на навици за четене и компетентности за търсене и ползване на информация.

(9)(съгл. Чл. 183 от ЗПУО) **Грижа за здравето.**

1.Осигурява се чрез гарантиране на достъп на учениците до целодневно медицинско обслужване в училищен медицински кабинет от медицински сестри. В Основно училище „Братя Миладинови” Бургас се реализират програми за здравно образование и за здравословен начин на живот.

2. (съгл. Чл. 23, ал.4 от НПО) Родителят е длъжен да предоставя информация за здравословното състояние на детето си и за проведени медицински изследвания и консултации и да осъществява взаимодействие с медицинския специалист в здравния кабинет в училището.

(10) **Логопедична работа** (осъществява се съгл. Чл. 17 от НПО)**;**

(11)(съгл. Чл. 184 от ЗПУО и Чл.54 от НПО) **Поощряване с морални и материални награди** за високи постижения в образователната дейност, в заниманията по интереси и за приноса им към развитието на училищната общност.

 1. На училищно ниво, учредени от Директора на училището, след решение на педагогическия съвет.

 2. На изънучилищно ниво, учредени от община Бургас, МОН и др. институции.

 (12) (съгл. Чл. 185 от ЗПУО и Чл. 26 от НПО) **Дейности по превенция на насилието и преодоляване на проблемното поведение** се изразяват във включване на отделни ученици в съответни дейности по чл. 45 от НПО за въздействие върху вътрешната мотивация, както и оказване на психологическа подкрепа.

1. Психологическата подкрепа е насочена към учениците, педагогическите специалисти и родителите.

2. Психологическата подкрепа се осъществява от психолог и/или педагогически съветник и включва:

а. създаване на условия за сътрудничество и ефективна комуникация между всички участници в образователния процес;

б. предоставяне на методическа помощ на учителите за превенция на тормоза и насилието и за преодоляване на проблемното поведение на учениците;

в. извършване на групова работа с ученици и/или кризисна интервенция;

г. работа със средата, в която е ученикът – семейство, връстници.

(13) (съгл. Чл. 30 от НПО) Дейности от общата подкрепа за целите на превенцията на насилието и преодоляване на проблемното поведение по чл. 45, т. 3, 4, 5 и 7 от НПО и за целите на превенцията на обучителните затруднения по чл. 27 от НПО, задължително се осъществяват и в неучебно време, включително през ваканциите, съобразно потребностите на учениците с обща продължителност за отделен ученик или за група ученици не повече от 30 учебни часа.

1. Директорът, въз основа на доклади на учители или на класни ръководители и на резултатите от образователния процес издава заповед за определяне на условията за провеждане на дейностите.

2. Родителите се информират за заповед­та не по-късно от 7 дни преди началото на осъществяване на дейностите.

3. В случай че родителите не осигуряват присъствието на децата си, Директорът на училището писмено уведомява дирекция „Социално подпомагане“ по настоящия адрес на ученика.

4. (съгл. Чл. 31 от НПО) Класният ръководител запознава родителя с предприетите конкретни дейности за превенция на насилието и преодоляване на проблемното поведение и/или за превенция на обучителните затруднения и го информира за резултатите от изпълнението им.

5. (съгл. Чл. 32 от НПО) В случаите, когато ученик получава обща подкрепа и не се отчита напредък в развитието му, в тримесечен срок от предоставянето й, класният ръководител запознава родителя за необходимостта от извършване на оценка на индивидуалните потребности на ученика.

 **Чл. 83**. (съгл. Чл. 185 от ЗПУО и Чл. 44 от НПО) (1) Организираните в Основно училище „Братя Миладинови” Бургас **дейности по превенция на тормоза и насилието** се разработват въз основа на Механизъм за противодействие на тормоза и насилието и на алгоритъм за неговото прилагане, утвърдени със заповед от министъра на образованието и науката и включват:

1. (съгл. Механизъм за противодействие на училищния тормоз) Сформиране на Училищен координационен съвет за справяне с тормоза и насилието, който изработва План за противодействие на училищния тормоз;

2. Работа на ниво клас: изготвяне съвместно с учениците на правила за поведението им в паралелката;

3. Работа на ниво училище: разглеждане на теми от глобалното, гражданското, здравното и интеркултурното образование в часа на класа, в заниманията по интереси и във факултативните часове;

4. Партньорство с родителите;

5. Дейности за развитие на компетентностите на всички членове на училищната общност.

6**.** (съгл. Механизъм за противодействие на училищния тормоз) В училището се води дневник за отразяване ситуации на тормоз. Попълва се от лицето, което е свидетел. Съдържа кратко описание на ситуацията, кога се е случила, кои са участниците и какви мерки са предприети. Съхранява се в кабинета на педагогическите съветници.

(2) (съгл. Чл. 186 от ЗПУО и Чл. 45 от НПО) Организираните в Основно училище „Братя Миладинови” Бургас **дейности по мотивация и преодоляване на проблемното поведение** включват:

1.(съгл. Чл. 186 от ЗПУО и Чл. 46 от НПО) **Обсъждане между ученика и класния ръководител с цел изясняване на възникнал проблем и получаване на подкрепа за разрешаването му.**

a. Класният ръководител осъществява разговор с ученика за установяване на причините, довели до възникването на проблема, при спазване на етичния кодекс на училищната общност.

б. Класният ръководител съвместно с ученика определя дейности, които да доведат до преодоляване на проблема.

в. Класният ръководител оказва подкрепа на ученика за осъществяване на дейностите.

2.(съгл. Чл. 186 от ЗПУО и Чл. 47 от НПО) **Използване на посредник при разрешаване на конфликт в училище.**

а.Осъществява се от подготвен за разрешаване на конфликтни ситуации учител, психолог и/или педагогически съветник, който не е страна в конкретния конфликт и който посредничи между страните в конфликта с цел разрешаването му.

б. Посредникът в конфликта провежда разговор с всички страни в конфликта за установяване на причините, довели до възникването му, при спазване на етичния кодекс на училищната общност.

в. След изясняване на причините за възникването на конфликта ученикът или учениците получават подкрепа от посредника за разрешаването му.

3.(съгл. Чл. 48 от НПО) **Консултиране на ученика с психолог/педагогически съветник по** препоръка на учител, класен ръководител или на друг педагогически специалист, въз основа на потребностите на ученика.Извършва се след установяване на необходимост от провеждане на консултации с психолог/педагогически съветник или за насочване към занимания, съобразени с неговите интереси.

4.(съгл. Чл. 49 от НПО) **Създаване на условия за включване на ученика в група за повишаване на социалните умения за общуване и решаване на конфликти;**

а.Осъществява се по препоръка на класния ръководител или на друг педагогически специалист.

б. Дейността се извършва след наблюдение на ученика и установяване на необходимост от включване в група за повишаване на социалните умения за общуване и решаване на конфликти.

в. Групите се организират в училището, а при необходимост се привличат и външни специалисти.

5. **Насочване на ученика към занимания, съобразени с неговите потребности и интереси;**

а. (съгл. Чл. 48, ал.4 от НПО) Провеждат се чрез различни организационни педагогически форми – клуб, състав, ансамбъл, секция, отбор и други.

б. (съгл. Чл. 52 от НПО)Дейности с възможност за участие в доброволчески инициативи се осъществяват по желание на ученика след избор на такива от училището.

6.(съгл. Чл. 50 от НПО) **Индивидуална подкрепа за ученика от личност, която той уважава (наставничество).** Осъществява се от личност по избор на ученика, която той приема и уважава и която е изразила съгласие за участие в индивидуалната му подкрепа.

а. Индивидуалната подкрепа на ученика по може да бъде осъществена от учител от училището, от лице от семейството, от близък на ученика или от обществено изявена личност, на която ученикът има доверие или която представлява пример за него и спомага за развитието на силните му страни и за цялостното му личностно развитие.

б. Класният ръководител на ученика организира осъществяването на индивидуалната подкрепа, за което информира родителя.

7.(съгл. Чл. 51 от НПО) **Участие на ученика в дейности в полза на паралелката или училището** се осъществява, като ученикът съвместно с класния ръководител избира конкретна дейност, определена в правилника за дейността на училището, която да е съобразена с възрастовите особености, здравословно състояние и да не унижава достойнството.

а. Полагане на грижи за чистотата и реда в класната стая;

б. Полагане на грижи за чистотата, реда и естетичната среда в училище;

в. Дежурство – патрул, осигуряващо реда и безопасността в коридорите през големите междучасия;

г. Оказване на помощ при провеждане на тържества, празници или състезания;

д. Оказване на помощ на екипите, работещи с ученици с увреждания и СОП;

е. Оказване на помощ в работата на различните звена в училище – библиотека, медицински и помощен персонал, столова, плувен басейн и др.;

ж. Поставяне на индивидуални или групови задачи по различни училищни проекти и дейности /табла, презентации, брошури и др./;

8.(съгл. Чл. 53 от НПО) За всички предприети дейности с учениците за преодоляване на проблемното им поведение и за справяне със затрудненията им с приобщаването в образователния процес и в институционалната среда, с участието в дейността на институцията и с поведенческите им прояви се информира родителят, а за определяне на **наставничество** се изисква и информираното му съгласие.

а. Родителят е длъжен да съдейства и да подпомага учителите и другите педагогически специалисти при реализирането на дейностите.

б. При отказ от страна на родителя да съдейства и да подпомага реализирането на дейностите, Директорът писмено сигнализира дирекция „Социално подпомагане“ по настоящ адрес на ученика за предприемане на действия при необходимост при условията и по реда на Закона за закрила на детето.

в. Директорът на дирекция „Социално подпомагане“ уведомява Директора училището за предприетите действия по отношение на родителя в срок до 10 работни дни от предприемането им.

г. Дейностите се осъществяват независимо от предприетите действия по отношение на родителя.

**Чл. 84**. (съгл. Чл. 187 от ЗПУО и Чл. 4, ал.6 от НПО) (1) **Допълнителната подкрепа за личностно развитие** в Основно училище „Братя Миладинови” Бургас се предоставя в зависимост от плана за подкрепа на ученика, в който се определят конкретните дейности за допълнителната подкрепа за личностно развитие, както и необходимите специалисти и включва:

**1. работа с ученик по конкретен случай;**

**2. психо-социална работа, рехабилитация на комуникативните нарушения;**

**3.осигуряване на достъпна архитектурна, обща и специализирана подкрепяща среда, технически средства, специализирано оборудване, дидактически материали, методики и специалисти;**

**4. ресурсно подпомагане.**

(2) Допълнителната подкрепа за личностно развитие се предоставя на ученици:

1. със специални образователни потребности */образователните потребности, които може да възникнат при сензорни увреждания, физически увреждания, множество увреждания, интелектуални затруднения, езиково-говорни нарушения, специфични нарушения на способността за учене, разстройства от аутистичния спектър, емоционални и поведенчески разстройства/;*

2. в риск */без родителска грижа или чиито родители са починали, неизвестни, лишени са от родителски права или родителските им права са ограничени; жертва на злоупотреба, насилие, експлоатация или всякакво друго нехуманно или унизително отношение или наказание във или извън семейството му; в опасност от увреждане на неговото физическо, психическо, морално, интелектуално и социално развитие/;*

3. с изявени дарби */с трайни способности и постижения в областта на науката, изкуството или спорта, надвишаващи постиженията на неговите връстници/;*

4. с хронични заболявания.

(3) Видът и формите на обучение, както и конкретните дейности за допълнителната подкрепа за личностно развитие се определят с план за подкрепа на ученика. Планът за подкрепа за учениците по ал. 2, т. 1 определя и часовете за ресурсно подпомагане.

**Чл. 85**. (съгл. Чл. 188 от ЗПУО и Чл. 70 от НПО) (1) Допълнителната подкрепа се предоставя въз основа на оценката на индивидуалните потребности, която се извършва от екип за подкрепа за личностно развитие в училището.

(2) (съгл. Чл. 187 от ЗПУО и Чл. 128 от НПО) Екипът за подкрепа за личностно развитие се създава със заповед на Директора за конкретен ученик – със специални образователни потребности, в риск, с изявени дарби, с хронични заболявания, за всяка учебна година и се ръководи от определения в заповедта специалист от екипа.

(3) В работата на екипа участва родителят, а при необходимост – и представител от съответния регионален център за подкрепа на процеса на приобщаващото образование и/или от центъра за подкрепа за личностно развитие.

(4) Екипът извършва своята дейност, съгласно разпоредбите и изискванията Глава четвърта, Раздел II от НПО.

(5) (съгл. Чл. 75 от НПО) Оценката на индивидуалните потребности на учениците, за които има индикации, че са със специални образователни потребности, се извършва в срок до 3 месеца от началото на учебната година, като продължителността на оценяването е най-малко 14 дни и се извършва с  адаптирани за българските условия методики, съгл. чл.76 и 77 от НПО.

1. Оценката на индивидуалните потребности на учениците с изявени дарби, в риск и с хронични заболявания се извършва съобразно спецификата на всеки отделен случай, но не по-късно от 3 месеца от установяване на потребността от извършване на оценка.

2. Оценка на индивидуалните потребности на учениците, за които има индикации, че са със специални образователни потребности, може да се извършва и по всяко друго време през учебната година, ако се установи потребност от такава оценка, като продължителността на оценяването е най-малко 14 дни и се извършва в срок до 3 месеца от установяването на потребността.

(6) (съгл. Чл. 78 от НПО) Оценката на индивидуалните потребности от допълнителна подкрепа за личностно развитие е функционална за ученици, за които има индикации, че са със специални образователни потребности, в съответствие с Международната класификация на функционирането на човека, уврежданията и здравето (ICF) на Световната здравна организация (СЗО) и при отчитане на Международната класификация на болестите – МКБ 10 на СЗО.

1. Оценката на учениците се извършва съгласно Карта за оценка на индивидуалните потребности на ученика.

2. Всеки специалист от екипа попълва съответната на неговата компетентност част от Картата за оценка, като отделните части се съгласуват между специалистите и се вписва общо становище за функционирането на детето и за необходимата допълнителна подкрепа.

3. Родителят писмено изразява в картата за оценка съгласието или несъгласието си с извършената оценка на индивидуалните потребности и с решението за предложената допълнителна подкрепа за личностно развитие.

4. Картата за оценка е неразделна част от личното образователно дело на детето или ученика в националната електронна информационна система за предучилищното и училищното образование (НЕИСПУО) и се предава заедно с останалите негови документи при прехода му от една институция в друга в системата на предучилищното и училищното образование.

5. На родителя се предоставя при поискване копие от попълнената Карта за оценка на индивидуалните потребности на ученика.

(7) (съгл. Чл. 79 от НПО) При несъгласие на родителя с оценката на индивидуалните потребности на ученика със СОП извършена в училището, той може да подаде заявление до Директора на съответния регионален център за подкрепа на процеса на приобщаващото образование за организиране на повторна оценка в 14-дневен срок от първоначалното й извършване, в което посочва мотивите за несъгласието си.

1. В случаите на несъгласие на родителя с предложената допълнителна подкрепа за личностно развитие на ученика, независимо че въз основа на оценките на индивидуалните потребности е установена такава необходимост, и за предотвратяване на риска от отпадане от образование, Директорът писмено уведомява дирекция „Социално подпомагане“ по настоящия адрес на ученика с цел осигуряване на неговия най-добър интерес. Директорът на дирекция „Социално подпомагане“, в срок до 10 работни дни от получаването на уведомлението, писмено информира Директора на училището за предприетите действия.

2. В случаите на несъгласие на родителя, училището задължително организира предоставянето на дейности за обща подкрепа за личностно развитие на ученика.

(8) (съгл. Чл. 80 от НПО) Оценката на индивидуалните потребности на ученици, за които има индикации, че са деца **в риск**, включва оценяване на рисковите фактори за развитието на ученика.

(9) (съгл. Чл. 81 от НПО) За извършването на оценката на индивидуалните потребности на учениците, които **проявяват способности** в областта на науките, технологиите, изкуствата и спорта и имат постижения, надвишаващи постиженията на техните връстници, се използва информация, предоставена от учители, родители, деца и ученици или получена след изяви на детето или ученика. В случай, че имат затруднения в обучението по един или повече учебни предмети, на тях може да им бъде извършена оценка на индивидуалните потребности за предоставяне на допълнителна подкрепа за личностно развитие за преодоляване на обучителните трудности. Оценката се извършва съгласно Карта за оценка на индивидуалните потребности на детето или ученика по чл. 78, ал. 3 от НПО.

**Чл. 86**. (съгл. Чл. 82 от НПО) (1) Допълнителната подкрепа за личностно развитие според вида си е краткосрочна или дългосрочна.

(2) Краткосрочна е подкрепата, която въз основа на оценката на индивидуалните потребности на ученика се предоставя за определено време в процеса на училищното образование, като:

1. за ученици със специални образователни потребности обхваща период от минимум една учебна година до максимум края на съответния етап от степента на образование;

2. за ученици в риск обхваща времето на планираните дейности за работа по конкретния случай, която се осъществява в училището в сътрудничество с отделите за закрила на детето;

3. за ученици с изявени дарби обхваща период от минимум една учебна година;

4. за ученици с хронични заболявания обхваща периода, необходим за лечението; при необходимост срокът й се удължава в зависимост от здравословното състояние на ученика.

(3) Дългосрочна е подкрепата, която обхваща повече от един етап от степента на образование, повече от една степен на образование или е за целия период на обучение на ученика в училището.

(4) Допълнителната подкрепа за личностно развитие се определят с държавния образователен стандарт за приобщаващото образование, съгласно Глава четвърта, Раздел II от НПО.

**Чл. 87**. (съгл. Чл. 192 от ЗПУО) (1) В Основно училище „Братя Миладинови” Бургас се приемат ученици със специални образователни потребности.

(2) В паралелка в училище може да се обучават до трима ученици със специални образователни потребности.

**Чл. 88**. (съгл. Чл. 146 от НПО) (1) За ученици със СОП и за ученици с изявени дарби, които се обучават в дневна, комбинирана, дистанционна форма, при необходимост се разработва **индивидуален учебен план** въз основа на училищния учебен план.

 (2) Индивидуалният учебен план се утвърждава със заповед на Директора на училището след обсъждане и приемане от педагогическия съвет и изпълнението му се контролира ежемесечно от регионалното управление на образованието. Директорът на училището ежемесечно изпраща информация в регионалното управление на образованието.

(3) (съгл. Чл. 147 от НПО) Индивидуалният учебен план разпределя учебното време между учебните предмети или модули за придобиване на училищната подготовка, според потребностите, възможностите и способностите на учениците със СОП и на учениците с изявени дарби.

(4) (съгл. Чл. 149 от НПО)  **Индивидуалните учебни програми** на учениците със СОП се разработват въз основа на държавния образователен стандарт за общообразователната подготовка, съобразени са с учебните програми по общообразователните учебни предмети и са в съответствие с индивидуалните потребности и възможности на всеки ученик.

(5) (съгл. Чл. 150 от НПО) **Оценяването** на учениците със СОП, които се обучават по индивидуални учебни програми, се извършва от учителите по съответните учебни предмети в сътрудничество с екипите за подкрепа за личностно развитие на учениците в съответствие с:

1. чл. 120, ал. 7 ЗПУО - На учениците със специални образователни потребности, които се обучават по индивидуална учебна програма, се поставят оценки само с качествен показател, които може да са: "постига изискванията", "справя се" и "среща затруднения"

2. чл. 120, ал. 8 ЗПУО - Когато се установи, че учениците по ал. 7 са постигнали изискванията на учебната програма по учебен предмет от училищния учебен план, се поставя оценка с количествен показател и по този учебен предмет и обучението по индивидуална учебна програма се преустановява.

(6) (съгл. Чл. 151 от НПО) Родителят се запознава с индивидуалния учебен план и индивидуалните учебни програми, като при поискване му се предоставя копие от тях.

**Раздел ІІІ**

**Санкции и мерки спрямо учениците**

**Чл. 89**. (съгл. Чл. 199 от ЗПУО) (1) За неизпълнение на задълженията в ЗПУО, както и нарушаване правилника за дейността на училището, след изчерпване на механизмите за въздействие върху вътрешната мотивация за преодоляване на проблемното поведение на учениците може да се налагат следните **санкции и наказателни мерки**:

(2) **Санкции**:

**1. Забележка;**

**2. Преместване в друга паралелка в същото училище;**

**3. Предупреждение за преместване в друго училище;**

**4. Преместване в друго училище.**

(3) **Наказателни мерки:**

**1.** **Отстраняване до края на учебния час,** когато ученикът възпрепятства провеждането на учебния процес. Ученикът няма право да напуска територията на училището за времето на отстраняването си. При изпълнението на мярката се създават условия за работа, повишаща мотивацията му - учителят задава индивидуална задача, изпълнението на която проверява в края на учебния час. За часа, за който ученикът е отстранен, учителят не отбелязва неизвинено отсъствие.

Веднага след приключването на учебния час се предприемат дейности за мотивация и за преодоляване на проблемното поведение, съгл. чл. 186 от ЗПУО и се уведомява родителя;

**2.**  **Отстраняване от училище,**  до отпадане на основанието за отстраняването му, когато ученикът се яви в училище с облекло или във вид, които са в нарушение на правилника за дейността на училището, както и когато състоянието му не позволява да участва в учебния процес. Веднага след отстраняването на ученика се предприемат дейности за мотивация и за преодоляване на проблемното поведение, съгл. чл. 186 от ЗПУО и се уведомява родителя;

 (4) (съгл. Чл. 59 от НПО) Освен налагането на санкция, в зависимост от причините за проблемното поведение, на ученика се предоставя планирана обща подкрепа за личностно развитие по чл. 178, ал. 1, т. 12 ЗПУО.

1. Видът на дейностите за обща подкрепа се определя от координатора на екипа, съвместно с класния ръководител, учителите на ученика и родителя.

2. За преодоляване на проблемното поведение и за превенция на отпадането от училище на ученици, които извършват нарушения, отсъстват по неуважителни причини или са в риск от отпадане, класният ръководител и/или педагогическият съветник осъществяват връзката и сътрудничеството между училището, семейството и обкръжението на учениците.

**Чл. 90.** (съгл. чл. 61 от НПО и реш. на ПС) (1) За допуснатите ОТСЪСТВИЯ и нарушения на ПДУ, класният ръководител своевременно уведомява родителя или настойника на ученика.

 (2) Закъснение на ученика за учебен час до 20 минути се отчита като половин отсъствие, а закъснение на ученика за учебен час с повече от 20 минути – като едно отсъствие.

(3) Ако ученикът отсъства от училище един учебен ден и няма данни, че е налице уважителна причина то, класният ръководител е длъжен да уведоми за това родителя с писмо, по имейл или в телефонен разговор и да обсъди с него възможностите за отстраняване на причините за отсъствието.

(4) При 3 неизвинени отсъствия или 3 забележки върху дисциплината, отразени в дневника на класа, класният ръководител уведомява родителите/настойниците и изисква явяването им в училище за разговор и обсъждане на възможностите за отстраняване на причините за нарушенията.

(5) Броят на отсъствията на ученика се отбелязва в дневника на класа, а в края на всеки учебен срок се вписва в ученическата книжка на ученика.

**Чл. 91.** (съгл. реш. на ПС) Санкции по чл.199, ал.1 от ЗПУО може да се налагат за допуснати **неизвинени отсъствия**, извън случаите на отсъствия по уважителни причини, както и за отразени в дневника на класа **забележки върху дисциплината** на ученика, като условията и редът за налагането им се определят с този правилник.

**Чл. 92.** (съгл. реш. на ПС) **(1) При допуснати** **неизвинени отсъствия** от ученика, се налагат следните санкции:

**1. Забележка:**

а. при допуснати **5** неизвинени отсъствия – случаят се разглежда от Директор и класен ръководител;

б. при допуснати **7** неизвинени отсъствия – случаят се разглежда съвместно с преподаватели в съответния клас, при които са допуснати;

в. при допуснати **9** неизвинени отсъствия – случаят се разглежда пред Училищната комисия за борба с противообществените прояви на учениците;

**2. Преместване в друга паралелка в същото училище** при допуснати **11** неизвинени отсъствия;

**3. Предупреждение за преместване в друго училище** при допуснати **13** неизвинени отсъствия;

**4.** (съгл. чл. 63 от НПО) **Преместване в друго училище** при допуснати над **15** неизвинени отсъствия.

**(2) При допуснати забележки върху дисциплината** на ученика, се налагат следните санкции:

**1. Забележка:**

**а.** при нарушаване на дисциплината в училище и/или отразени **5** забележки в дневника – случаят се разглежда от Директор и класен ръководител;

**б.** при **7** забележки в дневника – случаят се разглежда съвместно с преподаватели в съответния клас, при които са допуснати;

**в.** при **10** забележки в дневника – случаят се разглежда пред УКССН.

**2. Преместване в друга паралелка в същото училище при:**

**а.** системно нарушаване на дисциплината;

**б.** посегателство върху материалната база.

**3. Предупреждение за преместване в друго училище:**

**а**. при грубо нарушаване на дисциплината;

**б.** при накърняване честта и достойнството на другите, както и прилагане физическо и психическо насилие, свързано с религиозни, етнически и полови различия;

**в.** при уронване авторитета на училището и учителя;

**г.** при участие в хазартни игри, рекет, пушене, употреба на наркотични вещества и алкохол;

**д.** при подправяне, умишлено повреждане или кражба на училищна документация.

**4. Преместване в друго училище при системни и тежки нарушения.**

**Чл. 93**. (съгл. Чл. 200 от ЗПУО) (1) Наказателните мерки по чл. 199, ал. 2 „отстраняване до края на учебния час“ и ал. 3 „отстраняване от училище“ от ЗПУО, както и санкциите по чл. 199, ал. 1, т. 3 "предупреждение за преместване в друго училище" и т. 4 "преместване в друго училище" от ЗПУО, не се налагат на учениците в класовете от началния етап.

(2) Санкцията "преместване в друго училище" се налага за тежки или системни нарушения.

(3) Санкции не се налагат на ученици, когато поведението им е резултат от увреждане или нарушение на здравето, посочено в медицински документи.

**Чл. 94**. (съгл. Чл. 201 от ЗПУО) (1) За едно нарушение не може да бъде наложена повече от една санкция по чл. 199, ал. 1. от ЗПУО . Наказателните мерки по чл. 199, ал. 2 от ЗПУО „отстраняване до края на учебния час“ и ал.3 „отстраняване от училище“ се налагат независимо от санкциите по чл. 199, ал. 1 от ЗПУО.

(2) Видът на санкцията се определя, като се отчитат причините и обстоятелствата при извършване на нарушението, видът и тежестта му, както и възрастовите и личностните особености на ученика.

**Чл. 95**. (съгл. Чл. 202 от ЗПУО) (1) Санкциите са срочни.

(2) Срокът на санкциите е до края на учебната година.

(3) Когато санкциите "преместване в друга паралелка в същото училище", "предупреждение за преместване в друго училище", "преместване в друго училище" са наложени до 30 учебни дни преди края на втория учебен срок, те влизат в сила от началото на следващата учебна година.

**Чл. 96**. (съгл. Чл. 203 от ЗПУО) (1) Санкциите "забележка" и "преместване в друга паралелка в същото училище" се налагат със заповед на директора по мотивирано писмено предложение на класния ръководител, а всички останали санкции – със заповед на директора по предложение на педагогическия съвет.

(2) Наказателната мярка по чл. 199, ал. 3 от ЗПУО „отстраняване от училище“, се налага със заповед на директора.

(3) (съгл. Чл. 60 от НПО) В процедурата по налагане на санкцията ученикът се представлява от родителя или от упълномощено от родителя лице, а ученикът извършва всички действия лично, но със съгласието на родителя си.

1. В случай, че родителят ще отсъства от настоящия си адрес за срок повече от един месец, той уведомява писмено директора на училището, като посочва лице, което ще контактува с училището за времето на отсъствието му по всички въпроси, свързани с училищното образование, с изключение на отписване на ученика от училището или промяна на формата на обучение, както и на адрес и контакти на лицето.

2. При неизпълнение от страна на родителя на задълженията по ал. 2, както и в случаите, когато родителят или лицето по ал. 2 не могат да бъдат открити на посочения адрес, директорът на училището сигнализира дирекция „Социално подпомагане“ по настоящия адрес на ученика за предприемане на действия при условията и по реда на Закона за закрила на детето.

(4) (съгл. Чл. 204 от ЗПУО и Чл. 64 от НПО) Директорът на училището задължително писмено уведомява родителя или съответното лицето, посочено за контакт за откриването на процедура по налагане на санкция, а в случаите на налагане на санкция „предупреждение за преместване в друго училище“, „преместване в друго училище“ – и съответните териториални структури за закрила на детето.

1. В уведомлението се посочват извършеното от ученика нарушение и условията при които родителят или определеното от него лице може да участва в процедурата по налагане на санкцията.

2. Връчването на уведомлението по се извършва от служител на училището, по пощата или чрез куриерска служба с препоръчана пратка с обратна разписка на адреса на родителя или на лицето за контакт. Съобщаването може да се извърши и на посочен електронен адрес, като в този случай връчването се удостоверява с копие от електронния запис за това.

**Чл. 97**. (съгл. Чл. 204 от ЗПУО) (1) Директорът изслушва ученика и/или се запознава с писменото му обясние, като проверява фактите и обстоятелствата, свързани с конкретното нарушение.

(2) Изслушването задължително се извършва в присъствието на педагогически съветник.

(3) (съгл. Чл. 65, ал.2 от НПО) Родителят на ученика, съответно упълномощеното лице, има право да присъства на изслушването и да изрази мнение.

(4) (съгл. Чл. 65, ал.3 от НПО) По предложение на класния ръководител и/или по молба на непълнолетния ученик, съответно на родителя или упълномощеното лице, когато ученикът е малолетен, изслушването на ученика може да се извърши и в присъствието на учител, на друг педагогически специалист от училището или на друго лице, на което ученикът има доверие.

 (5) За изясняване на фактите и обстоятелствата по време на изслушването, директорът може да покани за участие и за изразяване на мнение учители, които преподават на ученика, както и ученици от училището.

 (6) (съгл. Чл. 65, ал.5 от НПО) За всяка процедура по налагане на санкция и на мярка по чл. 199, ал. 2 *(Когато ученикът възпрепятства провеждането на учебния процес, учителят може да го отстрани до края на учебния час)* или ал. 3 ЗПУО (*Когато ученикът се яви в училище с облекло или във вид, които са в нарушение на правилника за дейността на училището, както и когато състоянието му не позволява да участва в учебния процес, той се отстранява от училище до отпадане на основанието за отстраняването му)* се определя лице, което да докладва за извършеното нарушение – класният ръководител или учител, който преподава на ученика.

(7) (съгл. Чл. 66 от НПО) В зависимост от тежестта на нарушенията и обстоятелствата класният ръководител и/или педагогическият съвет обективно преценяват и предлагат на директора съответната санкция.

(8) (съгл. Чл. 67 от НПО) Преди налагане на санкции се взема предвид мнението на класния ръководител на ученика.

**Чл. 98**. (съгл. Чл. 205 от ЗПУО) (1) Заповедта за налагане на санкцията се издава в 14-дневен срок от предложението по чл. 203 от ЗПУО и чл.105 от ПДУ.

(2) В заповедта по ал. 1 се посочват видът на санкцията, срокът и мотивите за налагането й, като в мотивите се посочват предприетите дейности за мотивация на ученика и за преодоляване на проблемното му поведение, в случай че такива са били предприети, и причините те да не дадат резултат.

(3) Заповедта се съобщава в 3-дневен срок от издаването й на ученика и на родителя му, а заповедта за налагане на санкция "преместване в друго училище" – и на началника на регионалното управление на образованието. Класният ръководител писмено уведомява родителя/представителя на детето/лицето, което полага грижи за детето, за наложените на ученика санкции и/или мерки.

(4) Заповедта по ал. 1 може да се оспорва по административен ред пред органите по чл. 259, ал. 2, т. 5 от ЗПУО.

(5) Заповедта по ал. 1 може да се обжалва при условията и по реда на Административнопроцесуалния кодекс.

**Чл. 99**. (съгл. Чл. 206 от ЗПУО) (1) Наложените санкции се отразяват в ученическата книжка, в личния картон и в бележника за кореспонденция на ученика.

(2) Ученик, на когото е наложена санкция "преместване в друго училище", продължава обучението си в другото училище при условия и по ред, определени със заповед на началника на регионалното управление на образованието.

**Чл. 100**. (съгл. Чл. 207 от ЗПУО) (1) Санкциите се заличават с изтичане на срока, за който са наложени, или предсрочно по реда, по който са наложени.

(2) По желание на ученика след заличаване на санкциите "преместване в друга паралелка в същото училище" и "преместване в друго училище" той може да продължи обучението си в паралелката или в училището, в което е преместен.

(3) Заличаването се отбелязва в ученическата книжка и в личния картон на ученика.

**Глава пета**

**РОДИТЕЛИ**

**Чл. 101**. (съгл. Чл. 208 от ЗПУО) (1) Сътрудничеството и взаимодействието между родителите и Основно училище „Братя Миладинови” Бургас се осъществяват чрез:

1. индивидуални консултации за родителите на учениците, по утвърден график, поставен на информационното табло;

2. родителски срещи;

3. открити моменти в училище;

4. съобщения в интернет страницата на училището и в групи в социалната мрежа;

5. обучения и дискусионни срещи - „Училище за родители”;

6. извънредни срещи, всеки път, когато конкретна ситуация или поведение на ученика го прави необходимо.

(2) Средство за постоянна връзка между училището и родителя е бележникът за кореспонденция.

(3) Средство за връзка със семейството на ученика може да бъде и електронната поща на един от родителите, както и електронният дневник на паралелката.

**Чл. 102**. (съгл. Чл. 209 от ЗПУО) Родителите имат следните **права**:

1. периодично и своевременно да получават информация за успеха и развитието на децата им в образователния процес, за спазването на правилата в училище и за приобщаването им към общността;

2. да се срещат с ръководството на училището, с класния ръководител, с учителите и с другите педагогически специалисти в определеното приемно време или в друго удобно за двете страни време;

3. да се запознаят с училищния учебен план;

4. да присъстват и при желание от тяхна страна да бъдат изслушвани, когато се решават въпроси, които засягат права и интереси на детето им;

5. най-малко веднъж годишно да получават информация, подкрепа и консултиране в училище по въпроси, свързани с образованието, с кариерното ориентиране и с личностното развитие на децата им;

6. да избират и да бъдат избирани в обществения съвет на училището;

7. да изразяват мнение и да правят предложения за развитие на Основно училище „Братя Миладинови” Бургас.

**Чл. 103**. (съгл. Чл. 210 от ЗПУО) Родителите имат следните **задължения:**

1. да осигуряват редовното присъствие на ученика в училище, като уведомяват своевременно в случаите на неговото отсъствие. В противен случай, училището е задължено да уведоми Община Бургас, която налага глоба;

2. да запишат при условията на чл.12 от ЗПУО детето си в Основно училище „Братя Миладинови” Бургас;

3. редовно да се осведомяват за своите деца относно приобщаването им в училищната среда, успеха и развитието им в образованието и спазването на училищните правила;

4. да спазват правилника за дейността на Основно училище „Братя Миладинови” Бургас и да съдействат за спазването му от страна на детето;

5. да участват в родителските срещи;

6. да се явяват в училището след покана от учител, директор или друг педагогически специалист в подходящо за двете страни време;

7. да не допускат явяването на ученика в училище с облекло или във вид, които не съответстват на правилника на училището, положението му на ученик и на добрите нрави;

8. съдействат за това, децата им да се явяват в училище с подготвени уроци, домашни и материали;

9. да осигуряват на децата си учебни тетрадки и пособия, които отговарят на възрастовите им особености, възпитават в естетика и не съдържат агресивни послания;

10. да контактуват с децата и учителите по мобилен телефон само във времето извън учебни часове.

  **Чл. 104.** (съгл. реш. на ПС) (1)Вкрая на първия учебен срок на родители се връчва **„Благодарствен адрес за успешно изпълнение на родителските задължения”**, на ученици с отличен успех, добро поведение и инициативи, издигащи престижа на класа и училището.

(2)През учебната година, на родители може да бъде връчен **„Благодарствен адрес за личен принос за подобряване на средата и живота в училище”** със средства, труд и ангажираност.

**Глава шеста**

**УЧИТЕЛИ, ДИРЕКТОРИ И ДРУГИ ПЕДАГОГИЧЕСКИ СПЕЦИАЛИСТИ**

**Раздел І**

**Общи положения**

**Чл. 105**. (съгл. Чл. 211 от ЗПУО) (1) Учителите, директорите, както и заместник-директорите, които изпълняват норма преподавателска работа в Основно училище „Братя Миладинови” Бургас, са педагогически специалисти.

(2) Педагогически специалисти в Основно училище „Братя Миладинови” Бургас по смисъла на ЗПУО са и работещите като: педагогически съветник, психолог, логопед, ресурсен учител, хореограф и треньор по вид спорт.

 (3) Педагогически специалисти са лица, които изпълняват функции:

1. свързани с обучението, възпитанието и със социализацията, както и с подкрепата за личностно развитие на учениците в Основно училище „Братя Миладинови” Бургас;

2. по управлението на Основно училище „Братя Миладинови” Бургас.

**Чл. 106**. (съгл. Чл. 213 от ЗПУО) (1) Длъжностите на педагогическите специалисти в Основно училище „Братя Миладинови” Бургас се заемат от български граждани, придобили висше образование в съответното на длъжността професионално направление и квалификация необходима за съответната длъжност.

(2) Учителска длъжност в Основно училище „Братя Миладинови” Бургас се заема от лица с висше образование по специалност от професионално направление съгласно Класификатора на областите на висше образование и професионалните направления и професионална квалификация "учител".

**Чл. 107**. (съгл. Чл. 215 от ЗПУО) Не може да заема длъжност на педагогически специалист лице, което:

1. е осъждано;

2. е лишено от право да упражнява професията;

3. страда от заболявания и отклонения, които застрашават живота и здравето на децата и учениците, определени с наредба, издадена от министъра на здравеопазването съгласувано с министъра на образованието и науката.

**Чл. 108**. (съгл. Чл. 216 от ЗПУО) (1) Трудовите договори с педагогическите специалисти в Основно училище „Братя Миладинови” Бургас се сключват и прекратяват от директора училището.

 (2) Длъжността "директор" в Основно училище „Братя Миладинови” Бургас се заема въз основа на конкурс, проведен при условията и по реда на Кодекса на труда от органите по Чл. 217 ал. 1, 2 или 3 от ЗПУО и с участието на представители на обществения съвет на училището.

**Чл. 109**. (съгл. Чл. 218 от ЗПУО) (1) Функциите, професионалните профили, длъжностите и необходимата за заемането им професионална квалификация, както и условията и редът за повишаване на квалификацията, за кариерното им развитие и за атестирането на педагогическите специалисти, включително критериите за атестиране и съставът на атестационната комисия в Основно училище „Братя Миладинови” Бургас, се определят с държавния образователен стандарт за статута и професионалното развитие на учителите, директорите и другите педагогически специалисти.

**Чл. 110.** (съгл. реш на ПС) (1) Към ОУ“Братя Миладинови“, като помощно-консултативен орган, се създават Екипи по ключови компетентности, чиито председатели се избират след гласуване от педагогическия съвет за срок от 1 учебна година. Утвърждават се със заповед на директора.

(2) Към ОУ“Братя Миладинови“ се формират следните екипи:

1. Български език и литература и чужди езици;

2. Математика и информационни технологии;

3. Природни науки;

4. Обществени науки и гражданско образование;

5. Изкуства и спорт;

6. Начален етап – по випуски;

7. За подкрепа за личностно развитие.

**Раздел ІІ**

**Права и задължения на педагогическите специалисти**

**Чл. 111**. (съгл. 219 от ЗПУО и реш. на ПС) (1) **Педагогическите специалисти** в Основно училище „Братя Миладинови” Бургас имат следните **права**:

1. да бъдат зачитани правата и достойнството им;

2. да определят методите и средствата за провеждане на образователния процес съобразно принципите и целите, определени в ЗПУО;

3. да участват във формирането на политиките за развитие на училището;

4. да получават професионална подкрепа в процеса на изпълнение на служебните си задължения;

5. да повишават квалификацията си;

6. да бъдат поощрявани и награждавани;

7. да използват училищната материално-техническа база за изпълнение на служебните си задължения;

8. да водят часове в рамките на факултативни учебни часове /ФУЧ/ при декларирано и подписано от родителите желание от страна на учениците, подписано и от родителя (настойника);

9. да получават консултация от пе­да­го­ги­чес­кия съветник/психолог при възникване на проблем и във връзка със своята комуникативна и психологическа под­го­тов­ка и компетентност, като използват информацията само за разрешаване на проблема и спазват конфиденциалност;

10. да членуват в синдикални организации.

(2) При изпълнение на служебните си задължения педагогическите специалисти, заместник-директорите без норма преподавателска работа и главният счетоводител в Основно училище „Братя Миладинови” Бургас имат право на представително облекло за всяка календарна година при условия и по ред, определени с наредба, издадена от министъра на образованието и науката съгласувано с министъра на финансите. Средствата за представителното облекло се осигуряват от бюджета на училището.

(3) При прекратяване на трудовото правоотношение с педагогически специалисти, които през последните 10 години от трудовия си стаж са заемали длъжност на педагогически специалист в Основно училище „Братя Миладинови” Бургас, се изплаща по-голям размер на обезщетението по чл. 222, ал. 3 от Кодекса на труда – в размер на 10 брутни работни заплати.

 **Чл. 112**. (съгл. 219 от ЗПУО и реш. на ПС) (1) **Педагогическите специалисти** имат следните **задължения:**

1. да осъществяват обучение и възпитание на учениците в съответствие с държавните образователни стандарти;

2. да опазват живота и здравето на учениците по време на образователния процес и на други дейности, организирани от Основно училище „Братя Миладинови” Бургас;

3. да зачитат правата и достойнството на децата, учениците;

4. да поддържат и повишават квалификацията си съобразно политиките за организационно развитие на Основно училище „Братя Миладинови” Бургас и специфичните потребности на учениците, с които работят с цел подобряване качеството на образованието им;

5. да информират родителите за успеха и развитието на ученика, за спазването на училищната дисциплина, както и за уменията му за общуване и интегриране в училищната среда;

6. да не ползват мобилен телефон по време на час и да изискват от учениците да оставят мобилните си апарати на определени за това места в класната стая в началото на часа, като отговарят за съхранението и връщането им след приключване на учебния час;

7. да не пушат, да не внасят и да не употребяват алкохол в училището, както и извън него - при провеждане на мероприятия и дейности, в които участват ученици;

8. да се явяват на работа с облекло и във вид, които съответстват на положението му на учител и на добрите нрави;

9. да строяват учениците на определените за класа места преди първия учебен час и да ги въвеждат в сградата на училището;

10. да изпълняват функциите на квестор, член на комисия и дежурен учител;

11. да спазва утвърдените от директора правила, при закупуване на учебни помагала;

12. да изпълняват задълженията си на дежурен/главен дежурен учител, съгласно утвърден от Директора график;

13. с цел опазване живота и здравето на учениците, през малките междучасия не ги оставят в класната стая без контрол, а през големите междучасия, учителите от прогимназиален етап извеждат учениците от класната стая;

14. да вземат и оставят дневника на класа в учителската стая, преди първия и след последния учебен час, а през малките междучасия да го предоставят на отговорника на класа;

15. (съгл. КМ за взаимодействие при работа по случаи на деца, жертви на насилие или в риск от насилие) незабавно да подават информация в РУ на МВР и на съответните отдели за закрила на детето към дирекциите „Социално подпомагане” за случаи, при които има жертви на насилие или в риск от насилие и при кризисна ситуация, установени на територията на училището.

(2) (съгл. реш. на ПС) Педагогическите специалисти по време на родителските срещи, не може да обсъждат публично въпроси, свързани с успеха и поведението на отделните ученици.

**Чл. 113**. (съгл. Чл. 220 от ЗПУО) (1) Освен в случаите, определени в ЗПУО, педагогически специалист не може да извършва срещу заплащане обучение или подкрепа на ученици, с които работи в училището, ако това заплащане е от името и за сметка на учениците, включително със средства от училищното настоятелство.

(2) Педагогически специалист няма право да участва при изготвяне и оценяване на изпитни материали и да извършва проверка и оценка на изпитни работи, ако е подготвял ученици за явяването им на съответния изпит срещу заплащане, ако това заплащане е от името и за сметка на учениците.

(3) В едномесечен срок от началото на всяка учебна година, педагогическият специалист от Основно училище „Братя Миладинови” Бургас подава пред директора писмена декларация, относно обстоятелството дали срещу заплащане от името и за сметка на учениците през предходната учебна година е извършвал обучение или подкрепа на ученици и че това не са били ученици, с които педагогическият специалист е работил в Основно училище „Братя Миладинови” Бургас в същия период.

(4) Преди включването в дейности по ал. 2 педагогическият специалист подава декларация, че не е подготвял ученици за явяването им на съответния изпит срещу заплащане от тях или от родителите им.

(5) При установяване нарушение на ал. 1 и 2, както и в случаите на неподаване на декларацията по ал. 3 или при подаване на декларация с невярно съдържание педагогическите специалисти носят дисциплинарна отговорност по реда на Кодекса на труда.

**Чл. 114.** (съгл. решение на ПС) **Класният ръководител** **има право**:

 1. да предлага ученици за награди, поощ­ре­ния, както и за санкции и мерки;

 2. на свободен достъп до служебния те­ле­фон за връзка с родителите, при необходимост;

 3. да е своевременно и достоверно инфор­ми­ран от колегите, ръководството, помощ­ния персонал, както и от родители при възникване на проблем с ученик от неговия клас;

 4. да кани на разговор родители на ученици при възникване на проблем, след като уве­доми за това директора на учи­ли­ще­то;

 5. да получава консултация от пе­да­го­ги­чес­кия съветник/психолог или други педагогически специалисти при необходимост.

**Чл. 115.** (съгл. реш. на ПС) (1) **Класният ръководител** има следните **задължения:**

1. да следи за успеха и развитието на учениците от съответната паралелка в образователно-възпитателния процес за спазването на училищната дисциплина, както и за уменията им за общуване с учениците и учителите и интегрирането им в училищната среда, като периодично и своевременно информира родителите;

2. да осъществява връзка с педагогическите специалисти, които преподават и работят с ученици от паралелката, периодично да се информира за успеха и развитието на учениците по учебени предмети, за спазване на училищната дисциплина, за уменията им за общуване и интегриране в училищната среда;

3. да контролира посещаемостта на учебните часове от учениците от паралелката и при отсъствие на ученик над 3 /три/ дни да търси информация от родите­ли­те за причината.

4. да участва в процедурите за налагане на санкции, мерки, похвали и награди по отношение на учениците от паралелката в случаите и по реда, предвидени в този правилник;

5. своевременно да уведомява родителите, ако ученикът отсъства от учебни часове, нарушава дисциплината, както и когато спрямо него ще започне процедура за налагане на санкции и мерки по този правилник;

6. да организира и да провежда родителски срещи;

7. да работи за привличането на семейството като съюзник и партньор в осъществяването на учебно-възпитателния процес в извънкласни и извънурочни форми на работа;

8. да планира, организира и провежда часа на класа в съответствие с интересите и желанията на учениците и съобразно годишната учебна програма, утвърдена от Директора и да работи за развитието на паралелката като общност;

9. да води редовно и да съхранява учебната документация за паралелката;

10. да придружава и контролира учениците от своя клас по време на учебни екскурзии, зелени училища, наблюдения, пленери и лагери.

(2)(съгл. КМ за справяне с насилието и реш. на ПС ) В началото на учебната година, съвместно с родители и ученици организира изработване на вътрешни правила на класа, включващи разписване на специфични задължения, отговорности, наказания, мерки, поощрения и награди, които не противоречат на училищния правилник.

**Раздел ІІІ**

**Повишаване квалификацията на учителите, директорите и другите педагогически специалисти**

**Чл. 116**. (съгл. Чл. 221от ЗПУО) (1) Повишаването на квалификацията в Основно училище „Братя Миладинови” Бургас е непрекъснат процес на усъвършенстване и обогатяване компетентностите на педагогическите специалисти за ефективно изпълнение на изискванията на изпълняваната работа и за кариерно развитие.

(2) Планирането, координирането, управлението и контролът на дейностите за повишаване квалификацията на педагогическите специалисти в Основно училище „Братя Миладинови” Бургас се осъществяват на национално, регионално, общинско и училищно ниво.

(3) Педагогическите специалисти в Основно училище „Братя Миладинови” Бургас са длъжни ежегодно да повишават квалификацията си с цел подобряване качеството на работата им и повишаване резултатите и качеството на подготовка на децата и учениците.

(4) Директорът на в Основно училище „Братя Миладинови” Бургас е длъжен да осигуряват необходимите условия за повишаване квалификацията на педагогическите специалисти.

**Чл. 117**. (съгл. Чл. 222 от ЗПУО) (1) Повишаването на квалификацията на педагогическите специалисти в Основно училище „Братя Миладинови” Бургас се извършва от специализирани обслужващи звена, от висши училища и научни организации и от обучителни организации, чиито програми за обучение са одобрени при условията и по реда на ЗПУО.

(2) Повишаването на квалификацията на педагогическите специалисти по ал. 1 се измерва чрез система от квалификационни кредити и се удостоверява с документ. Системата от квалификационни кредити се определя с държавния образователен стандарт за статута и професионалното развитие на учителите, директорите и другите педагогически специалисти.

(3) Педагогическите специалисти в Основно училище „Братя Миладинови” Бургас са длъжни да повишават квалификацията си по програми на организациите по ал. 1 в не по-малко от 48 академични часа за всеки период на атестиране.

(4) Повишаването на квалификацията, извършена от организации извън ал. 1, се признава чрез квалификационни кредити от началника на Регионално управление на образованието - Бургас, след заявление на педагогическия специалист при условия и по ред, определени с държавния образователен стандарт за статута и развитието на учителите, директорите и другите педагогически специалисти.

**Чл. 118**. (съгл. Чл. 223 от ЗПУО) (1) Повишаването на квалификацията на педагогическите специалисти в Основно училище „Братя Миладинови” Бургас може да се организира и на вътреучилищно ниво чрез обмяна на добри практики в различни форми, както и по международни и национални програми. Вътрешноинституционалната квалификация се измерва в академични часове и за нея не се присъждат квалификационни кредити.

(2) Основно училище „Братя Миладинови” Бургас е задлъжено да осигурява условия за повишаване на квалификацията по ал. 1 в не по-малко от 16 академични часа годишно за всеки педагогически специалист.

**Чл. 119**. (съгл. Чл. 224 от ЗПУО) (1) Повишаването на квалификацията в Основно училище „Братя Миладинови” Бургас се осъществява по програми и във форми по избор на педагогическия специалист в съответствие с професионалния профил на изпълняваната длъжност, с професионалното развитие на педагогическия специалист, с резултата и препоръките от атестацията му, както и с националната, регионалната, общинската и училищната политика.

(2) Повишаването на квалификацията на конкретния педагогически специалист е насочено и към напредъка на децата и учениците, както и към подобряване на образователните им резултати.

**Чл. 120**. (съгл. Чл. 225 от ЗПУО) (1) Въз основа на достигнатото равнище на квалификация, педагогическите специалисти в Основно училище „Братя Миладинови” Бургас може да придобиват професионално-квалификационни степени.

(2) По-високото равнище на квалификация в Основно училище „Братя Миладинови” Бургас е основа за придобиване на по-висока професионално-квалификационна степен.

**Чл. 121**. (съгл. Чл. 226 от ЗПУО) (1) Постигнатите компетентности се отразяват в професионално портфолио на педагогическия специалист в Основно училище „Братя Миладинови” Бургас. Професионалното портфолио се съставя от педагогическия специалист и включва разработени материали, които доказват активното му участие в реализирането на политиката на училището, професионалните му изяви, професионалното му усъвършенстване и кариерното му израстване, както и постигнатите резултати с децата и учениците.

(2) Професионалното портфолио подпомага атестирането и самооценяването на педагогическия специалист.

(3) Целите, функциите и съдържанието на професионалното портфолио се определят с държавния образователен стандарт за статута и професионалното развитие на учителите, директорите и другите педагогически специалисти.

**Раздел ІV**

**Кариерно развитие, поощряване и награждаване на педагогическите специалисти**

**Чл. 122**. (съгл. Чл. 227 от ЗПУО) (1) Кариерното развитие в Основно училище „Братя Миладинови” Бургас е процес на усъвършенстване на компетентности при последователно заемане на учителска длъжност или при придобиване на степени с цел повишаване качеството и ефективността на образованието.

(2) Учителската длъжност е:

1. учител;

2. старши учител;

3. главен учител.

(3) Кариерното развитие на педагогическите специалисти, с изключение на учителите, се осъществява чрез последователно придобиване на втора и първа степен. Присъждането им се извършва от директора. Степените не се запазват при прекратяване на трудовото правоотношение.

(4) Основа за кариерно развитие на педагогическите специалисти са учителският стаж, получените квалификационни кредити, придобитата професионално-квалификационна степен, както и резултатите от атестирането им.

(5) По-големият брой квалификационни кредити и по-високата професионално-квалификационна степен са основание за по-бързо кариерно развитие на педагогическите специалисти, независимо от учителския стаж.

(6) Условията и редът за заемане на учителските длъжности по ал. 2 и за придобиване на степените по ал. 3, както и за по-бързото кариерно развитие на педагогическите специалисти в Основно училище „Братя Миладинови” Бургас се определят с държавния образователен стандарт за статута и развитието на учителите, директорите и другите педагогически специалисти.

**Чл. 123**. (съгл. Чл. 228 от ЗПУО) (1) **Атестирането** в Основно училище „Братя Миладинови” Бургас е процес на оценяване на съответствието на дейността на учителите, директорите и другите педагогически специалисти с професионалния им профил, с изискванията за изпълнение на длъжността, както и със стратегията за развитие на училището, а за директора – и на управленската му компетентност.

(2) Атестирането на учителите, директорите и другите педагогически специалисти се извършва на всеки 4 години от атестационна комисия, определена от работодателя, съгласувано с педагогическия съвет, като в нейния състав задължително се включват:

1. представители на работодателя, на финансиращия орган в случаите, когато той е различен от работодателя, на педагогическия съвет, на регионалното управление на образованието - Бургас, както и родител от обществения съвет – при атестиране на директора;

2. представител на работодателя, на регионалното управление на образованието – Бургас и на педагогическия съвет – при атестиране на учителите и другите педагогически специалисти.

(3) В състава на комисията може да се включват и други членове, определени в държавния образователен стандарт за статута и професионалното развитие на учителите, директорите и другите педагогически специалисти.

(4) Редът за назначаване на комисията по ал. 2, скалата на оценяване, критериите и процедурата за атестиране в Основно училище „Братя Миладинови” Бургас се определят в държавния образователен стандарт за статута и професионалното развитие на учителите, директорите и другите педагогически специалисти.

(5) Оценката от атестирането, освен за кариерното развитие, може да служи и за насочване за повишаване на квалификацията и поощряване на атестирания педагогически специалист.

(6) При получена най-ниска оценка от атестирането, директорът на Основно училище „Братя Миладинови” Бургас, заедно с атестационната комисия:

1. правят анализ на причините, довели до ниската оценка;

2. изработват план за методическо и организационно подпомагане на получилия ниска оценка учител или друг педагогически специалист;

3. определят наставник или наставници, които да осъществят методическа и организационна подкрепа;

4. представят в регионалното управление на образованието – Бургас в едномесечен срок от провеждането на атестирането документите по т. 1, 2 и 3 за осигуряване на методическа подкрепа.

(7) В случаите по ал. 6 повторно атестиране на лицето се извършва една година след предприемане на мерките по ал. 6, т. 1, 2 и 3.

(8) Ако при атестирането по ал. 7 отново е получена най-ниска оценка, лицето се освобождава от длъжност при условията на чл. 328, ал. 1, т. 5 от Кодекса на труда.

(9) При получена оценка от атестирането с една степен по-висока от най-ниската се прилагат мерките по ал. 6, т. 1, 2 и 3.

**Чл. 124**. (съгл. Чл. 246 от ЗПУО) (1) Педагогическите специалисти в Основно училище „Братя Миладинови” Бургас се поощряват с морални и материални награди за високи постижения в предучилищното и училищното образование на национално, регионално, общинско и училищно ниво.

(2) Наградите са морални /грамоти/ или парични: „Неофит Рилски”, и др. Те се връчват от министъра на образованието и науката, областния управител на област Бургас, кмета на община Бургас, началника на РУО Бургас, директора на училището.

**Чл. 125**. (съгл. Чл. 247 от ЗПУО) Педагогическите специалисти може да бъдат награждавани с отличия и награди за образцово изпълнение на задълженията си със заповед на Директора.

**Глава седма**

**ДОКУМЕНТИ И УПРАВЛЕНИЕ**

**Чл. 126**. (съгл. Чл. 248 от ЗПУО) Документите в Основно училище „Братя Миладинови” Бургас се създават, обработват и съхраняват при спазване на държавния образователен стандарт за информацията и документите.

**Чл. 127**. (съгл. Чл. 251 от ЗПУО) (1) Основно училище „Братя Миладинови” Бургас осъществява държавната политика на МС, делегирана на МОН.

(2) Подчинено е на РУО- Бургас, функционира като общинско училище и е част от училищната мрежа на община Бургас.

**Чл. 128**. (съгл. Чл. 252 от ЗПУО) (1) Управление и контрол на Основно училище „Братя Миладинови” Бургас от министъра на образованието и науката се осъществява чрез Регионалното управление на образованието – Бургас.

(2) Регионалното управление на образованието – Бургас осъществява и методическа подкрепа на Основно училище „Братя Миладинови” Бургас чрез участие на експерти в провеждането на учебни часове и при осъществяване на дейностите за приобщаващо образование.

**Чл. 129**. (съгл. Чл. 256 от ЗПУО) (1) Като орган на местното самоуправление, община Бургас осигурява и контролира в Основно училище „Братя Миладинови” Бургас:

1. условията и организацията на дейностите в предучилищното образование;

2. обхвата на подлежащите на задължително предучилищно и училищно образование деца и ученици;

3. финансирането на делегираните дейности по образование;

5. необходимото имущество за функциониране на училището в съответствие с държавния образователен стандарт;

6. условията за целодневната организация на учебния ден;

7. сигурността на децата и учениците;

8. здравното обслужване на децата и учениците;

9. условията за детско и ученическо хранене, отдих и спорт;

10. безплатен транспорт на децата и учениците при условията на ЗПУО;

11. разходването и разпределението на други целеви средства от бюджета;

12. изпълнението на общинската програма за подкрепа за личностно развитие на децата и учениците в и реализирането на местните политики.

(2) Кметът на община Бургас упражнява контрол върху начина на изразходване на предоставените средства на Основно училище „Братя Миладинови” Бургас.

**Чл. 130**. (съгл. Чл. 257 от ЗПУО) Орган за управление и контрол в Основно училище „Братя Миладинови” Бургас **е директорът**, който го управлява и представлява.

**Чл. 131**. (съгл. Чл. 258 от ЗПУО) (1) Директорът на Основно училище „Братя Миладинови” Бургас организира и контролира цялостната дейност на институцията в съответствие с правомощията, определени с държавния образователен стандарт.

**Чл. 132**. (съгл. Чл. 259 от ЗПУО) (1) В изпълнение на своите правомощия директорът издава заповеди.

(2) Административните актове на директора на Основно училище „Братя Миладинови” Бургас могат да се оспорват по административен ред пред началника на регионалното управление на образованието.

(3) Административните актове на директора на Основно училище „Братя Миладинови” Бургас по ал. 2 могат да се обжалват по реда на Административнопроцесуалния кодекс.

**Чл. 133**. (съгл. Чл. 260 от ЗПУО) При управлението и контрола на учебната и административно-стопанската дейност директорът на Основно училище „Братя Миладинови” Бургас се подпомага от заместник-директори по УД за начален и за прогимназиален етап и заместник-директор по АСД.

**Чл. 134**. (съгл. Чл. 261 от ЗПУО) (1) При отсъствие на директора на Основно училище „Братя Миладинови” Бургас за срок, по-малък от 60 календарни дни, той се замества от определен със заповед заместник-директор, а при невъзможност – от определен със заповед педагогически специалист от училището. Заповедта се издава от директора, а при невъзможност – от съответния орган по чл. 217, ал. 1 – 4 от ЗПУО.

(2) При отсъствие на директора на Основно училище „Братя Миладинови” Бургас за срок, по-дълъг от срока по ал. 1, началникът на регионалното управление на образованието – Бургас сключва трудов договор с друго лице за временно изпълняване на длъжността "директор".

**Чл. 135**. (съгл. Чл. 262 от ЗПУО) (1) Специализиран орган за разглеждане и решаване на основни педагогически въпроси в на Основно училище „Братя Миладинови” Бургас е **педагогическият съвет**.

(2) Педагогическият съвет включва в състава си всички педагогически специалисти с постоянен трудов договор и заместник-директора по АСД.

(3) Директорът на Основно училище „Братя Миладинови” Бургас е председател на педагогическия съвет и като такъв е длъжен да изпълнява решенията му и да следи за законосъобразността на приетите от ПС решения.

(4) В заседанията на педагогическия съвет с право на съвещателен глас може да участват представители на обществения съвет, настоятелството, медицинското лице, което обслужва училището, ученици, както и други лица.

(5) Директорът на Основно училище „Братя Миладинови” Бургас в качеството си на председател на педагогическия съвет, кани писмено представителите на обществения съвет и на настоятелството на заседанията на педагогическия съвет, като им предоставя възможно най-пълна информация по въпросите, които предстои да бъдат обсъждани.

**Чл. 136**. (съгл. Чл. 263 от ЗПУО) (1) Педагогическият съвет в Основно училище „Братя Миладинови” Бургас:

1. приема стратегия за развитие на училището за следващите 4 години с приложени към нея план за действие и финансиране;

2. приема правилник за дейността на училището;

3. приема училищния учебен план;

4. приема формите на обучение;

5. приема годишния план за дейността на училището;

6. приема учебни планове за индивидуална форма на обучение;

7. приема мерки за повишаване качеството на образованието;

8. приема програма за превенция на ранното напускане на училище;

9. приема програма за предоставяне на равни възможности и за приобщаване на децата и учениците от уязвими групи;

10. предлага на директора разкриване на занимания по интереси;

11. прави предложения на директора за награждаване на ученици и за налагане на съответните санкции в предвидените в ПДУ;

12. определя училищни символи и ритуали и други отличителни знаци;

13. определя ученически униформи;

14. участва със свои представители в създаването и приемането на етичен кодекс на училищната общност;

15. запознава се с бюджета на училището, както и с отчетите за неговото изпълнение;

16. периодично, най-малко три пъти през една учебна година, проследява и обсъжда нивото на усвояване на компетентности от учениците и предлага съвместни мерки между учителите с цел подобряване на образователните резултати;

17. упражнява други правомощия, определени с нормативен акт.

(2) Документите по ал. 1, т. 1 – 5 и т. 7 – 9 се публикуват на интернет страницата на училището.

(3)Педагогическият съвет наОсновно училище „Братя Миладинови” Бургасрешава само и единствено педагогически въпроси.

(4)Педагогическият съвет вОсновно училище „Братя Миладинови” Бургас може да предлага на методическите обединения за дискусия педагогически въпроси, преди да вземе решение по тях.

 (5) Като председател на ПС, директорът отговаря за изпълнение на решенията и следи за законосъобразността.

(6) За законосъобразно и редовно заседание на ПС се счита това, което има кворум /присъстват повече от половината от неговите членове/.

(7) Участието на членовете на ПС в неговите заседания е задължително и е част от служебните им задължения и от работното им време.

(8) За всяко заседание се води протокол от секретар, определен със заповед на директора. Протоколите от заседанията на ПС се подписват от директора на училището.

**Чл. 137**. (съгл. Чл. 271 от ЗПУО) (1) Управление на качеството е непрекъснат процес на организационно развитие, основан на анализиране, планиране, изпълнение на дейностите, оценяване и внасяне на подобрения в работата на Основно училище „Братя Миладинови” Бургас.

(2) Анализирането, планирането, изпълнението на дейностите и внасянето на подобрения в работата на Основно училище „Братя Миладинови” Бургас се извършват при условия и по ред, определени с държавния образователен стандарт за управлението на качеството в институциите.

(3) Оценяването в Основно училище „Братя Миладинови” Бургас се извършва чрез самооценяване и инспектиране.

(4) Самооценяването в Основно училище „Братя Миладинови” Бургас се извършва при условия и по ред, определени с държавния образователен стандарт за управлението на качеството в институциите, а инспектирането – при условия и по ред, определени с държавния образователен стандарт за инспектирането на детските градини и училищата.

**Чл. 138**. (съгл. Чл. 272 от ЗПУО) Самооценяването в Основно училище „Братя Миладинови” Бургас е насочено към изготвяне на вътрешна оценка на качеството на предоставяното образование чрез дейности, процедури и критерии, определени от училището.

**Чл. 139**. (съгл. Чл. 273 от ЗПУО) (1) Инспектирането е процес на изготвяне на цялостна независима експертна оценка на качеството на предоставяното от Основно училище „Братя Миладинови” Бургас образование в определен момент на дейността му и определяне на насоките за подобряване.

(2) Инспектирането се извършва по критерии и индикатори, групирани по области за инспектиране.

(3) На всеки 5 години се извършва поне по една инспекция.

**Чл. 140**. (съгл. Чл. 278 от ЗПУО) (1) По време и във връзка с извършваните инспекции в Основно училище „Братя Миладинови” Бургас на инспекторите се предоставя:

1. свободен достъп до всички дейности и документи на училището;

2. в определени от тях срокове справки, заверени копия от документи и друга информация във връзка с извършването на инспектирането, включително на електронен носител;

3. мнението на педагогическите специалисти, ученици, родители и представители на обществения съвет чрез срещи и разговори, както и попълването на анкетни карти и въпросници за оценка и самооценка.

(2) Директорът и всички служители в Основно училище „Братя Миладинови” Бургас са длъжни да оказват съдействие на инспекторите при осъществяване на правомощията им и да осигуряват подходящи помещения и технически средства за извършване на инспекциите.

**Глава осма**

**ОБЩЕСТВЕН СЪВЕТ И УЧИЛИЩНО НАСТОЯТЕЛСТВО**

**Раздел І**

**Обществен съвет**

**Чл. 141**. (съгл. Чл. 265 от ЗПУО) (1) С цел създаване на условия за активни и демократично функциониращи общности към Основно училище „Братя Миладинови” Бургас се създава обществен съвет.

(2) Общественият съвет е орган за подпомагане на развитието на Основно училище „Братя Миладинови” Бургас и за граждански контрол на управлението му.

**Чл. 142**. (съгл. Чл. 266 от ЗПУО) (1) Общественият съвет се състои от нечетен брой членове и включва един представител на финансиращия орган и най-малко трима представители на родителите на деца и ученици от Основно училище „Братя Миладинови” Бургас.

(2) Представителите на родителите се излъчват от събрание на родителите, свикано от директора на Основно училище „Братя Миладинови” Бургас. На събранието се определя броят на представителите на родителите и се избират и резервни членове на обществения съвет.

(3) Председателят на обществения съвет се избира от членовете му.

(4) Членовете на обществения съвет се определят за срок не по-дълъг от три години.

**Чл. 143**. (съгл. Чл. 267 от ЗПУО) (1) Общественият съвет се свиква на заседание най-малко 4 пъти годишно, като задължително провежда заседание в началото на учебната година.

(2) С право на съвещателен глас в работата на обществения съвет на училището участват поне трима представители на ученическата общност.

(3) С право на съвещателен глас в работата на обществения съвет на училището участва и представител на настоятелството.

(4) В заседанията на обществения съвет могат да бъдат канени и служители на Основно училище „Братя Миладинови” Бургас, на регионалното управление на образованието - Бургас, експерти, на работодателите, на синдикатите, на юридическите лица с нестопанска цел и други заинтересовани лица.

**Чл. 144**. (съгл. Чл. 268 от ЗПУО) (1) Директорът на Основно училище „Братя Миладинови” Бургас има право да присъства на заседанията на обществения съвет и да изразява становище по разглежданите въпроси.

(2) Директорът на Основно училище „Братя Миладинови” Бургас е длъжен при поискване от обществения съвет да предоставя всички сведения и документи, необходими за дейността му.

(3) При необходимост директорът на Основно училище „Братя Миладинови” Бургас може да отправи искане до председателя на обществения съвет за свикването му.

**Чл. 145**. (съгл. Чл. 269 от ЗПУО) Общественият съвет в Основно училище „Братя Миладинови” Бургас:

1. одобрява стратегията за развитие на училището и приема ежегодния отчет на директора за изпълнението й;

2. участва в работата на педагогическия съвет при обсъждането на програмите по чл. 263, ал. 1, т. 8 и 9 от ЗПУО. */за превенция на ранното напускане на училище; за предоставяне на равни възможности и за приобщаване на децата и учениците от уязвими групи/* и при обсъждане на избора на ученически униформи;

3. предлага политики и мерки за подобряване качеството на образователния процес въз основа на резултатите от самооценката, външното оценяване и инспектирането на училището;

4. дава становище за разпределението на бюджета по дейности и размера на капиталовите разходи, както и за отчета за изпълнението му;

5. съгласува предложението на директора за разпределение на средствата от установеното към края на предходната година превишение на постъпленията над плащанията по бюджета на училището;

6. съгласува училищния учебен план;

7. участва с представители в комисиите за атестиране на директора и другите педагогически специалисти;

8. съгласува избора от учителите в училището по чл. 164, ал. 2 от ЗПУО на учебниците и учебните комплекти;

9. сигнализира компетентните органи, когато при осъществяване на дейността си констатира нарушения;

10. дава становище по училищния план-прием по чл. 143, ал. 1 от ЗПУО;

11. участва в създаването и приемането на етичен кодекс на училищната общност.

**Раздел ІІ**

**Училищно настоятелство**

**Чл. 146**. (съгл. Чл. 306 от ЗПУО) (1) Училищното настоятелство в Основно училище „Братя Миладинови” Бургас е независимо доброволно сдружение, създадено за подпомагане дейността на училището.

(2) Училищното настоятелство в Основно училище „Братя Миладинови” Бургас е създадено като юридическо лице с нестопанска цел за осъществяване на общественополезна дейност. То организира дейността си при условията и по реда на Закона за юридическите лица с нестопанска цел и в съответствие с разпоредбите на този закон, на устава или на учредителния си акт.

**Чл. 147**. (съгл. Чл. 307 от ЗПУО) (1) Училищното настоятелство в Основно училище „Братя Миладинови” Бургас се учредява по инициатива на директора училището, родители, учители и общественици.

(2) Лицата по ал. 1 отправят покана за участие в учредително събрание чрез средствата за масово осведомяване и/или лично до видни общественици, дарители, представители на юридически лица.

**Чл. 148**. (съгл. Чл. 308 от ЗПУО) (1) Органи на Училищното настоятелство в Основно училище „Братя Миладинови” Бургас са общото събрание и съветът на настоятелите.

(2) Членовете на съвета на настоятелите се избират от общото събрание за срок до 4 години.

(3) Съветът на настоятелите избира измежду членовете си председател.

**Чл. 149**. (съгл. Чл. 309 от ЗПУО) За постигане на целите си Училищното настоятелство в Основно училище „Братя Миладинови” Бургас:

1. съдейства за осигуряване на допълнителни финансови и материални средства за училището и контролират целесъобразното им разходване;

2. подпомага изграждането и поддържането на материално-техническата база на училището;

3. съдейства при организиране на ученическото хранене, за осигуряване на транспорт и при решаването на други социално-битови проблеми на децата, учениците, учителите от училището;

4. съдейства за реализирането на програми по проблемите на децата и учениците, за заниманията по интереси, организирания отдих, туризъм и спорт с децата и учениците;

5. организира и подпомагат обучения на родителите по въпросите на възпитанието и развитието на техните деца;

6. организира обществеността за подпомагане на училището;

7. сигнализира компетентните органи при извършени нарушения в системата на предучилищното и училищното образование.

**Глава девета**

**ФИНАНСИРАНЕ И ИМУЩЕСТВО**

**Чл. 150**. (съгл. Чл. 280. от ЗПУО) (1) Дейностите в Основно училище „Братя Миладинови” Бургас се финансират със средства от държавния бюджет, бюджета на Община Бургас, европейски фондове, програми и други източници.

(2) Със средства от държавния бюджет се финансират изцяло или частично дейностите, които са обект на държавна политика.

(3) Средствата от държавния бюджет са за:

1. издръжка на дейностите по възпитание и обучение на децата и учениците;

2. подпомагане на равния достъп и подкрепа за личностно развитие;

3. развитие на училището;

4. изпълнение на национални програми за развитие на образованието.

**Чл. 151**. (съгл. Чл. 282. от ЗПУО) (1) Средствата по чл. 280, ал. 3, т. 1 от ЗПУО се разпределят въз основа на броя на децата и учениците и на стандарт за дете и ученик, определен с акт на Министерския съвет. Стандартът определя размера на средствата от държавния бюджет за конкретна дейност за едно дете или ученик за съответната година.

(2) Размерите на стандартите се определят в зависимост от:

1. съдържанието на дейностите по възпитанието и обучението на децата и учениците;

2. вида и спецификата на училището и формата на обучение;

3. други обективни характеристики.

(3) Средствата от бюджета постъпват в Основно училище „Братя Миладинови” Бургас, разпределини по стандарт за всяка дейност въз основа на формули, включващи основни и допълнителни компоненти.

 (4) Основните компоненти на всяка формула са стандартът и броят на децата и учениците в училище за съответната дейност. Допълнителните компоненти на формулата могат да бъдат обективни показатели, определящи различия в разходите за едно дете или един ученик, или показатели, отразяващи националната и общинската образователна политика. Числеността на персонала и броят на групите и паралелките не могат да бъдат компоненти на формулите.

**Чл. 152**. (съгл. Чл. 283. от ЗПУО) (1) Средствата за подпомагане на равния достъп и за подкрепа за личностно развитие в Основно училище „Братя Миладинови” Бургас включват:

1. транспорт на деца и ученици;

2. закупуване на познавателни книжки, учебници и учебни комплекти за безвъзмездно ползване и за училищната библиотека;

4. целодневна организация на учебния ден;

5. дейности, свързани с общата подкрепа за личностно развитие;

6. дейности, свързани с допълнителната подкрепа за личностно развитие;

7. дейности, свързани с ученическия отдих и спорт;

8. реализиране на училищни програми за превенция на отпадането от училище и за намаляване броя на преждевременно напусналите;

9. подкрепа за ученици с изявени дарби;

10. други дейности, спомагащи за повишаване на обхвата и равния достъп до образование.

(2) Средствата за изпълнение на дейностите за ресурсно подпомагане на децата и учениците със специални образователни потребности се предоставят на училището.

**Чл. 153**. (съгл. Чл. 284. от ЗПУО) (1) Средствата за развитие на училището включват:

1. разходи за подобряване на материалната база;

2. средства за повишаване на качеството на обучението;

3. средства за развитие и за подпомагане на педагогическите специалисти по чл. 219, ал. 5 от ЗПУО;

4. библиотечно-информационно осигуряване;

5. други разходи, насочени към подобряване на физическата среда и на образователния процес.

**Чл. 154**. (съгл. Чл. 290. от ЗПУО) Училището публикува на интернет страницата си утвърдения си бюджет и отчета за изпълнението му.

**Чл. 155**. (съгл. Чл. 291. от ЗПУО) Директорът представя на обществения съвет и пред общото събрание на работниците и служителите тримесечни отчети за изпълнението на бюджета на училището, в срок до края на месеца, следващ съответното тримесечие.

**Чл. 156**. (съгл. Чл. 293. от ЗПУО) Собствените приходи на Основно училище „Братя Миладинови” Бургас са:

1. приходите от наем на недвижими имоти по решение на Общински съвет Бургас;

2. приходите от дарения;

3. други приходи, определени с нормативен акт.

**Чл. 157**. (съгл. Чл. 293. от ЗПУО) (1) Издръжката на децата в предучилищната група се осигурява със средства от държавния бюджет и със средства от общинския бюджет.

**Чл. 158**. (съгл. Чл. 302. от ЗПУО) (1) Държавните и общинските недвижими имоти, предоставени за управление на държавните и общинските училища, детски градини и центрове за подкрепа за личностно развитие, са публична държавна, съответно публична общинска собственост.

**ПРЕХОДНИ И ЗАКЛЮЧИТЕЛНИ РАЗПОРЕДБИ**

**§ 1.** Настоящият правилник подлежи на актуализация през цялата учебна година след утвърждаване на нормативни актове и ДОС, които регулират дейността на ЗПУО.

**§ 2.** Правилникът влиза в сила с приемането му от Педагогическия съвет. Директорът на Основно училище „Братя Миладинови” Бургас организира запознаване на всички учители, ученици, родители и служители в училището с Правилникa за дейността на училището.

**§ 3.** Всички учители, служители и ученици в училището са длъжни да спазват Правилникa за дейността на училището.

**§ 4.** Насоки за работа в условията на COVID-19.

**1. Реализирне набор от мерки за намаляване рисковете от предаване на инфекцията и нагласи за здравно и социално отговорно поведение:**

**1.1. *Общи мерки* (*задължителни*)** включват предимно здравни протоколи и организационни правила.

**а) Спазване на общите здравни мерки.**

**б) Задължително носене на лични предпазни средства** (маски или шлемове):

* в общите закрити части на учебната сграда - преддверие, фоайета, стълбища, коридори, санитарни възли, медицински кабинет, учителска стая, библиотека, столова (освен при хранене) – за всички ученици, учители, в т.ч. от външните за институцията лица;
* в класните стаи и другите учебни помещения (бази за учебно-практическо обучение, кабинети, физкултурен салон) – от учителите, които преподават на ученици от повече от една паралелка/клас/етап, в зависимост от прилагания в училището модел на дистанциране (между паралелки/класове/етапи). При учители, които преподават само в една паралелка носенето на защитна маска/шлем е по тяхно желание.

Носенето на маска или шлем в класната стая от учениците е по желание.

Маските за учениците се осигуряват от децата, респ. техните родители. Училището осигурява маски в случаите, когато учениците нямат такива или не са подходящи за ползване, а за учителите - маски или шлемове.

**в) Дезинфекция на повърхностите, проветряване и засилена лична хигиена.**

**г) Максимално ограничаване на контактите между ученици** от различни паралелки при осъществяване на заниманията по интереси.

- Организиране на групи за занимания по интереси в рамките на паралелката, а при необходимост от смесване на ученици от различни паралелки – разреждане на учениците и осигуряване на нужната дистанция, която да не позволява пряко взаимодействие между тях.

- При заниманията по интереси, свързани с колективни спортове, се прилагат актуалните здравни регулации на Министерството на здравеопазването.

**1.2. *Препоръчителни мерки* (*приложими частично).***Обсъждат се и се приемат от Педагогическия съвет. Включват идеи и решения, които училището избира и прилага. Отворени са за промени, в зависимост от развитието на епидемията от COVID-19  в страната и се допълват и обогатяват.

а) Прилагане **стратегия на дистанция (невзаимодействие) между учениците от различните паралелки**, доколкото е възможно:

- Отказ от кабинетна система, носене на предпазен шлем или маска и спазване на дистанция между учителите, които преподават на повече от една паралелка и между учител и учениците от паралелките, на които преподава, паралелките в начален етап не взаимодействат с тези от прогимназиален етап.

**1.3. *Възпитателни мерки:***

а) Провеждане на периодични разговори/беседи в рамките на 5-10 минути, съобразени с възрастовите особености на учениците, за правилата, личната отговорност в условията на епидемия от COVID-19.

б) Поставяне на видно място – в коридори/класни стаи/столове/тоалетни информационни материали (плакати) за правилна хигиена на ръцете, спазване на физическа дистанция, респираторен етикет, носене на защитни маски.

**2. Реагиране съгласно здравните правила при всеки един случай на заболял или със съмнение за COVID-19;**

2. 1. Обособяване на място за изолиране на ученик или лице с грипоподобни симптоми.

2.2. Създаване на организация за осъществяване на медицински филтър за наличие на грипоподобни симптоми и недопускане в сградата на лица във видимо нездравословно състояние.

2.3. Организиране на разяснителна кампания и обучение на педагогическите и непедагогическите специалисти да разпознават симптомите на COVID-19, за да може по-бързо да се определят потенциалните заболели.

2.4. Информиране на родителите за прилаганите здравни протоколи и за начина на уведомяването им при възникване на съмнение за случай на COVID-19, както и за последващите мерки.

2.5. Прилагане на Задължителните здравни протоколи за поведение при съмнение или случай на COVID-19 в училището, съгласно насоките за работа на системата на училищното образование през учебната 2020 – 2021 година в условията на COVID-19.

**3. Алгоритъм за превключване към обучение в електронна среда от разстояние.**

3.1. Когато учениците от **отделна паралелка**, по решение на РЗИ в резултат на положителен PCR тест на ученик от паралелката, са поставени под карантина, паралелката продължава обучението си в електронна среда от разстояние по утвърденото седмично разписание за периода на карантината, след което се завръща обратно в училище.

3.2. Ако по решение на РЗИ няколко или **всички паралелки** в училището са поставени под карантина, обучението на учениците в тези паралелки продължава в електронна среда от разстояние по утвърденото или по ново седмично разписание за периода на карантината, след което се завръщат обратно в училище.

3.3. В случаите на отстраняване от работа на **начален учител** поради положителен резултат от PCR тест учениците от паралелката продължават обучението си в електронна среда от разстояние по утвърденото седмично разписание със заместващ учител за периода на карантината, след което се завръщат обратно в училище.

3.4. В случаите на отстраняване от работа на **учител, преподаващ в повече от една паралелка**, поради положителен резултат от PCR тест, при осъществяван близък контакт на учителя с ученици от повече паралелки, учениците от всички тези паралелки преминават към ОЕСР за времето на карантината, след което се завръщат обратно в училище. При спазени изисквания за осъществена дистанция с учениците обучението на учениците продължава присъствено в училище със заместващ учител.

3.5. При обявяване от компетентните органи в **населеното място**, региона или страната на извънредна обстановка или в случаите на извънредни и непредвидени обстоятелства учениците в училищата съответно на населеното място, региона или цялата страна преминават към ОЕСР за срока на извънредната обстановка или на извънредните и непредвидени обстоятелства, след което се завръщат обратно в училище.

3.6. Преминаване към обучение в електронна среда от разстояние за **отделен ученик** се допуска по здравословни причини в случаите, ако отсъствието му е за период до 30 дни, когато има желание, разполага с необходимите технически и технологични възможности и физическото му състояние позволява да се включи в уроци заедно със съучениците си от класа, като:

* Ученикът наблюдава, без обаче да може да участва активно в урока;
* Учителят осъществява двупосочно педагогическо взаимодействие само с учениците в реалната класна стая (включването на ученик чрез виртуална връзка не пречи на учителя да осъществи пълноценно педагогическо взаимодействие с учениците в реалната класна стая);
* Ученикът не подлежи на оценяване;
* Формата на обучение на такъв ученик не се променя и остава дневна;
* Обучението се осъществява чрез камера и микрофон на или свързано с електронно устройство. Камерата в класната стая задължително е насочена към учебната дъска и/или към учителя, но не и към учениците;
* Училището може да предостави консултации и обща подкрепа за преодоляване на образователни дефицити, както и психологическа подкрепа.

3.7. Към обучение в електронна среда от разстояние може да премине и отделен ученик, който е карантиниран по решение на РЗИ в резултат на положителен PCR тест на **член от домакинството** му. Описаните по-горе условия се отнасят и за този случай.

**3.8.** Организирането и провеждането на ОЕСР се извършват от учителите в рамките на уговорената продължителност на **работното време.**

**а)** При нормална продължителност на работното време за отчитане на деня като работен учителят трябва да има поне 5 астрономически часа работа, свързани с осъществяване на обучението, или поне 25 астрономически часа седмично (5 часа среднодневно) при работна седмица от 5 работни дни.

**б)** За дните, отчетени като работни, се дължат уговорените възнаграждения, съгласно колективен трудов договор и/или вътрешни правила за работна заплата.

в) При намалена продължителност на работното време изискването се прилага пропорционално.

***3.9. Задължителните мерки за плавно преминаване от присъствено обучение към обучение в електронна среда от разстояние включват****:*

* Осигуряване на защита на личните данни на учителите и учениците и сигурността на информацията в електронна среда;
* Събиране на база данни в училището с актуални профили и имейли на учениците;
* Използване на единна платформа за осъществяване на обучение и комуникация за цялото училище;
* Училището избира като начин за осъществяване на обучението и комуникацията - редуване на синхронно и асинхронно ОЕСР (отсъствия се поставят само за часовете на синхронно ОЕСР);
* Определяне на Екип за подкрепа при осъществяването на ОЕСР и на Организационен екип;
* Разработване на алтернативни седмични разписания за прилагане в случаите, когато учениците от повече от една паралелка са поставени под карантина;
* Изготвяне на списък със заместващи учители и на учители, които имат умения и възможности да осъществяват ОЕСР.

**4. Възможности за обучението за учениците с установен по-висок риск от COVID-19**

**4.1. Общите условия** за преминаване на ученик в задължителна училищна възраст от дневна в самостоятелна, индивидуална или дистанционна форма се свеждат до:

* Наличие на **здравословни причини**, удостоверени с медицински документ, издаден от съответната експертна лекарска комисия, че ученикът не може да се обучава в дневна форма (в т.ч. и ако негов родител/настойник попада в рискова група) се удостоверяват по реда на Закона за здравето, или за заболяванията, включени в Приложение № 2 към Насоки за работа на системата на училищното образование през учебната 2020 – 2021 година в условията на COVID-19, с етапна епикриза от лекаря специалист, проследяващ заболяването на лицето.
* **Семейни причини** (избор на родителите – допустимо условие за преминаване в самостоятелна форма, желание да завърши срока/годината в други срокове – допустимо условие за преминаване в индивидуална форма, или трайно пребиваване със семейството на територията на друга държава – допустимо условие за преминаване в дистанционна форма на обучение за ученик 1 - 7 клас).
* Наличие на **специални образователни потребности или на изявени дарби**.
* За всяка от формите нормативната уредба поставя още и допълнителни условия, като за дистанционната форма на обучение ученикът трябва да се обучава в 5 - 7 клас. Учениците от 1 - 4 клас освен в дневна форма може да се обучават в самостоятелна или в индивидуална форма само по изключение, когато по здравословни причини детето се лекува в чужбина.

4.2. В случаите, когато ученик се обучава в **самостоятелна форма**, е необходимо родителите да осигурят необходимите условия за самоподготовката му. Присъствието му в училище е необходимо за полагане на съответните изпити за срочна или годишна оценка. В допълнение на общо основание на учениците, записани в самостоятелна форма на обучение, училището може да предоставя в хода на учебните занятия консултации и обща подкрепа, а с предвижданите нови изменения в държавния образователен стандарт за приобщаващото образование - и допълнително обучение по учебни предмети в електронна среда от разстояние в рамките на 10 часа месечно, за преодоляване на образователни дефицити.

4.3. С учениците, които се обучават в **индивидуална форма**, учителите работят в индивидуални учебни часове в училище или вкъщи, като нормативната уредба ще предвиди част от тези часове да се осъществява от разстояние в електронна среда. Индивидуалните часове се предоставят в съответствие с разработен от училището индивидуален учебен план, включващ поне 50% от задължителните учебни часове по училищен учебен план. Обратната връзка за напредъка на учениците се отразява под формата на текущо оценяване или чрез полагане на изпити за срочна/годишна оценка. Допълнително и на учениците, записани в индивидуална форма на обучение, училището предоставя при необходимост консултации и обща подкрепа.

4.4. За разлика от самостоятелната и индивидуалната форма на обучение, при които ученикът се обучава от учител в училището, в което е записан, но отделно от други ученици и с редуциран брой учебни часове, при **дистанционната форма** присъствените учебни часове покриват изцяло учебния план и ученикът се обучава в група с други ученици от същия клас от неговото или друго училище. Независимо от това той продължава да е ученик на училището, в което е записан. Обучаващите учители съответно може да са учители от неговото или от друго училище.

Обучението в дистанционна форма се осъществява с помощта на информационните и комуникационните технологии чрез синхронни учебни часове. За целта всеки ученик следва да разполага с интернет и с устройство, позволяващо му активно участие във виртуалната класна стая. Обучението се отразява чрез вписване на отсъствия и текущи оценки в електронен дневник в училището, което осъществява дистанционното обучение, като достъп за четене на информацията от електронния дневник има и директорът на училището, в което е записан съответният ученик.

4.5. Преминаването от дневна в друга форма на обучение може да се заяви както в началото, така и по всяко друго време в хода на учебната година. Извън общия случай смяната на формите в хода на учебната година може да се осъществява при определени условия, посочени в Наредба № 10 за организацията на дейностите в училищното образование.

Семействата, чието дете или член на домакинството е в рискова група, следва да информират ръководството на училището за предприемане на мерки в случаите, когато е предпочетена дневната форма на обучение.

**4.6. *Задължителните организационни мерки за осигуряване на възможности за обучението на ученици от рисковите в здравословно отношение групи включват***:

* Организиране на информационна кампания за родителите с разясняване на конкретните условия, при които ученик може да се обучава в различна от дневната форма, в т.ч. запознаването им със списъци със заболявания, при които ученик и/или негов родител/настойник попада в рискова група;
* Определяне на учителите от училището, които биха могли да се включат в реализацията на дистанционна форма на обучение и/или да предоставят обучение и/или консултации в електронна среда от разстояние, тъй като разполагат с техническа и технологична възможност, имат необходимите умения, позволява го нормативът им, попадат в рискова група и имат желание;
* Подаване към РУО на информация за учителите от училището, които биха могли да се включат в реализацията на дистанционна форма на обучение, тъй като разполагат с техническа и технологична възможност, имат необходимите умения, позволява го нормативът им, попадат в рискова група и имат желание.

**5. Съпътстваща подкрепа за учениците, пропуснали присъствените учебни занятия**

5.1. Училището може да предостави съпътстваща обща подкрепа в хода на учебната година под формата на консултации и допълнително обучение по отделни учебни предмети.

Консултациите и допълнителното обучение за преодоляване на образователни дефицити, в зависимост от конкретния случай, класа, техническите и технологичните възможности, ще може да се осъществяват присъствено и/или в електронна среда от дистанция, като се използват възможностите на проекта “Подкрепа за успех” по ОП НОИР.

5.2. На общо основание на всички тези ученици може да се оказва и психологическа подкрепа, в т.ч. и от разстояние в електронна среда.

**6. Поддържане на добър психоклимат и намаляване на ситуациите на напрежение, стрес и дезинформация.**

6.1. Прилагане на е разработеният от Асоциация „Родители“ наръчник за родители <https://drive.google.com/file/d/19FPprH5evfjvAOG3q48QtgWmod6u1kBM/view?usp=sharing>.

6.2. Психолозите и педагогическите съветници провеждат консултации с колектива, на които да бъдат обсъдени всички правила, които ще бъдат прилагани.

6.3. За да се осигури здравословен психоклимат в настоящата ситуация, училището предприема следните стъпки по отношение на работата в колектива, както и със семейството:

а) Обсъждане и информиране.

 Правилата, които въвежда училището, се приемат от колектива. Одобрените правила се представят на родители и ученици от класните ръководители. Правилата са отворени за промяна при необходимост.

Училищата задължително уведомяват родителите, като изпращат електронни съобщения чрез електронен дневник, електронни приложения и/или електронна поща:

* **В началото на учебната година** - за създадената организация, предприетите мерки и за правилата, които следва да се спазват в училището.
* **Регулярно** – веднъж седмично, за епидемичната ситуация в училището.
* **Извънредно** - при наличие на болен ученик, учител или служител или промяна в някоя от мерките и правилата в училището.

Съобщенията трябва да информират родителите относно броя на заболелите, от кои класове, респ. с кои класове работят, ако са учители, мерките, които са предприети и предстои да се приемат, необходимостта и сроковете за превключване на обучение в електронна среда и за възстановяване на присъствения учебен процес. Училището изготвя съобщенията с участието на психолог, с оглед недопускане на излишно напрежение.

**б)** Подкрепа при затруднения.

* Определяне на отговорници за познаване и прилагане на правилата. При констатиране на неспазване на някое правило, то се напомня и обсъжда необходимостта от подкрепа за неговото спазване;
* Използване само на надеждни източници на информация, като Световната здравна организация и Министерството на здравеопазването и РЗИ;
* Използване на възможности в часовете по изкуства и по физическо възпитание и спорт, както и чрез провеждането на часове по други учебни предмети на открито и др. по решение на съответния учител;
* Училището събира от родителите или по служебен път актуална здравна информация за всяко дете.

**7. Случаи на заболявания при деца, при които се препоръчва различна от дневната форма на обучение, поради установен по-висок риск от СOVID-19**

7.1. В Насоки за работа на системата на училищното образование през учебната 2020 – 2021 година в условията на COVID-19 е приложен списък със заболявания (*Приложение 2)* в детска възраст, който е ориентировъчен и същият ще бъде периодично актуализиран на базата на публикувани от водещи световни и европейски институции и организации достоверни медицински данни.

7.2. От медицинска гледна точка препоръка/решение за провеждане на форма на обучение, различна от дневната, при деца с хронични заболявания трябва да се взема индивидуално за всяко дете от лекар, а при необходимост и след консултация с психолог. За целта е необходимо да се предостави в учебното заведение етапна епикриза от проследяващия лекар специалист за доказване на заболяването и текущия му статус с определяне риска от присъствено обучение и препоръка за провеждане на дистанционно обучение за конкретен период от време.

7.3. Препоръка за провеждане на дистанционна форма на обучение при дете на родител/настойник с хронично заболяване, поради риск от тежко протичане при родителя/настойника, трябва да се издаде от проследяващия лекар специалист за конкретен период от време.

***Приложение № 1***

**Отворен списък от препоръчителни решения**

***А. За осигуряване на дистанция между паралелките***

1. **Класни стаи и организация на учебния процес**
* Отказ от кабинетната система и определяне на отделни класни стаи за различните паралелки, при което учителите се местят, а не учениците.
* Ограничаване на използване на кабинети само при липса на други възможности за осъществяване на обучението по съответния учебен предмет – напр. ИКТ кабинет, лаборатории, работилници и физкултурен салон.
* Провеждане на максимален брой часове на открито, когато метеорологичната обстановка позволява това.
* Осигуряване на физическо разстояние между масата/катедрата/бюрото на учителя и първия ред маси/чинове на учениците, в т.ч. и чрез освобождаване на първия ред маси/чинове, с цел спазване на дистанция от поне 1,5 метра по време на обучение, където е приложимо, особено при работата на учителите с повече от една паралелка.
* Намаляване на ненужни предмети в коридори/класни стаи.
1. **Коридори и стълбища**
* Организация за еднопосочно придвижване в коридорите и по стълбите.
* Правила за регулиране на влизането и излизането в сградата на училището, без струпване на входа и при спазване на дистанция.
1. **Междучасия. Тоалетни/санитарни помещения**
* Различно начало на учебните занятия и на различен график за междучасията (само за начален етап).
* Правила учениците да не се струпват (да се определи максимален брой ученици, които могат да влизат, в зависимост от капацитета).
* Свободен режим за ползване на тоалетните, подходящ при седмично разписание със слети часове.
1. **Входове**
* По възможност да се отворят повече входове (за училищата с повече ученици), така че да не се допуска струпване. Условието е обаче да има лице за осигуряване на пропускателния режим на всеки вход.
* Разделяне на паралелките при ползване на различните входове (където е приложимо).
1. **Стол и бюфети**
* Хранене по график.
* Обособени зони за хранене за отделните паралелки.
* Правила да не се допускат опашки от близкостоящи ученици (когато са паралелки, които не си взаимодействат).
* Недопускане на споделяне на храни и напитки.
* Организация за хранене под формата на кетъринг в класните стаи с индивидуални прибори.
* Хранене в училищния двор, в шатри, беседки и др.
1. **Училищен двор**
* Максимално ограничаване на влизането на външни лица в сградата на училището чрез маркиране на зони за достъп на родители в двора и в близост до входа.
* Допускане на придружители на деца със СОП в училището при спазване на изискванията за физическа дистанция и дезинфекция.
* Разделяне на дворовете на зони за отделни паралелки.
* Провеждане на повече занятия навън.
* Провеждане на занятия извън училището, когато това е удобно, мястото е по-широко и по-безопасно и не е свързано с риск и много време за придвижване.
1. **Недопускане на външни лица в дворовете и през почивните дни. Комуникация. Учителска стая**
* Ограничаване на близката комуникация между учители и на престоя им в учителската стая.
* По-голяма част от комуникацията се осъществява в електронна среда (по телефон, електронна поща, платформи и др.), а при необходимост от пряка комуникация се спазват изискванията на физическа дистанция и носене на защитни маски или шлем.
* Комуникация с родителите се осъществява предимно с електронни средства, а индивидуалните срещи и консултации се провеждат по предварителна уговорка и при спазване на изискванията на МЗ.
* Провеждане на родителски срещи, събрания на Обществения съвет, общи събрания и педагогически съвети в електронна среда, а при нужда от пряка комуникация в по-голямо помещение, което гарантира спазване на правилата на МЗ.
1. **Физкултурен салон**
* Използване на физкултурния салон само в месеците, когато не е възможно провеждане на часовете на открито и възможност за провеждане на часа и в други подходящи помещения в училището.  При невъзможност, поради спецификата на сезона, във физкултурния салон се провеждат часовете само на един клас.
1. **Библиотека**
* Използване на ресурси от училищната библиотека с предварителна заявка онлайн.
* Да не влизат повече от двама ученици и да са на отстояние един от друг.
1. **Закуски по Държавен фонд „Земеделие“**
* Приемат се един път седмично.
1. **Озониране и пречистване на въздуха**
* Използване на бактерицидни лампи от затворен типза дезинфекция на въздух, които могат да работят без прекъсване в присъствието на хора.
* Използване на устройства за пречистване на въздуха, които да унищожават вируси и бактерии, в т.ч. вируса на COVID-19.

***Б. За подпомагане на комуникацията между съответната РЗИ и училището***

* Предварително уточняване между училището и съответната РЗИ при съмнение или случай на COVID-19 в училището на имената, телефоните за връзка и електронните адреси налицата за контакт в двете институции.
* Съвместно обсъждане и предоставяне от РЗИ за улеснение на училището на типови бланки, които да подпомогнат бързата и точна информация, която се изисква училището да подаде към РЗИ при съмнение или случай на COVID-19.
* Съвместно обсъждане и предоставяне от РЗИ за улеснение на училището на бланка с отметки за поредността от задължителни стъпки, които предприема училището при съмнение или случай на COVID-19, както и за отговорните лица.

***В. За осъществяване на извънкласни и извънучилищни занимания по интереси***

* Максимално ограничаване на наемането на външни лектори за дейностите, които може да се осигурят от учители в училището.
* Ограничаване на отдаването на училищната и/или спортната база под наем.

***Г. За подпомагане на преминаване от присъствено обучение към обучение в електронна среда от разстояние***:

* Създаване на групи за бърза комуникация (директори – РУО, учители – ръководство, учители – родители, учители – ученици).
* Определяне на различна продължителност на електронните уроци в зависимост от възрастта и уменията за саморегулация на учениците.
* Публикуване на училищния сайт и запознаване на учениците с брошурата с препоръки за безопасна работа в интернет <https://sacp.government.bg/sites/default/files/SafeNet_DAZD2020.pdf>, както и с

*Правилата за безопасност на децата и учениците в компютърната мрежа* и с Препоръките относно безопасно провеждане на дистанционно обучение в онлайн среда.

* Разработване или споделяне чрез сайта на училището на материали за учители, ученици, родители за ОЕСР и на ресурси:
	+ Инструкции за ползване на платформата или платформите за обучение.
	+ Ръководства за учители - линкове към електронните ресурси, записи на видеоуроци на учители, качени на сайта на училището, и т.н.
	+ Ръководства за ученици - електронни ресурси, добри училищни практики за екипна работа и групови проекти на техни съученици, активно включване в процеса на обучение.
	+ Ръководства за родители - електронни ресурси за проследяване на график, уроци с теми от учебното съдържание, обратна връзка /форум или друго.
	+ Ръководства за дигитализация на учебното съдържание – посочени електрони ресурси, линкове към Националната електронна библиотека с ресурси и други електронни платформи, които предоставят безплатно учебно съдържание в интерактивен и иновативен модел.